კულტურისა და ძეგლთა დაცვის სამინისტროში ბაგრატის ტაძრის რესტავრაციის პროექტის პრეზენტაცია გაიმართა. პროექტი, რომლის განხორციელება დასრულების ფაზაშია შესული, საზოგადოებას მინისტრმა ნიკოლოზ რურუამ წარუდგინა. ბაგრატის ტაძრის რესტავრაციის მნიშვნელობის შესახებ ისაუბრა იტალიერმა რესტავრატორმა ანდრეა ბრუნომ, იუნესკოს მნიშვნელოვანი პროექტების ავტორმა და კონსულტანტმა, რომელიც დარწმუნებულია იმაში, რომ რესტავრაციის შედეგად ტაძარი არ დაკარგავს ავთენტურობას და, შესაბამისად, არც იუნესკო ამოიღებს მას მსოფლიოს კულტურული მემკვიდრეობის საგანძურიდან, თუმცა უნდა ითქვას, რომ ხელისუფლებისა და იტალიელი სპეციალისტის ამგვარ ოპტიმიზმს ქართველი ხელოვნებათმცოდნეების ნაწილი არ იზიარებს. კულტურისა და ძეგლთა დაცვის სამინისტრომ, კულტურული მემკვიდრეობის დაცვის ეროვნულ სააგენტოსთან ერთად, რესტავრაციის პროექტის პრეზენტაცია ბაგრატის ტაძრის ინტენსიური რესტავრაციის დაწყებიდან სამი წლის თავზე გამართა . მინისტრმა ნიკა რურუამ პროექტი საზოგადოებას არაკომპეტენტური მოსაზრებებისა და დეზინფორმაციის გაბათილების მიზნით გააცნო: იუნესკოს კრიტერიუმების სრული თანმხვედრია ის, რაც ახლა ბაგრატის ტაძარში ხდება. მეტიც, შეიძლება ვთქვათ, რომ ეს ერთ-ერთი სანიმუშო მაგალითია ... „ბუნებრივია, ასეთ პროექტებს ყოველთვის თან სდევს ათასნაირი მითქმა-მოთქმა, ათასნაირი ჭორი. ხშირ შემთხვევაში, დესტრუქციული ქმედებებიც, იმიტომ რომ არსებობს ძალები, რომლებსაც ძალიან უნდათ, რომ ნებისმიერი მიზეზით საქართველოში განხეთქილება ჩამოაგდონ, მოახდინონ ნებისმიერი თემის პოლიტიზება და ნებისმიერი საგანი იქცეს დავის და შუღლის წინაპირობად.“ არადა, რესტავრაციის პროექტი, როგორც ნიკა რურუა ამტკიცებს, უთანხმოებისა და შუღლის არანაირ საფუძველს არ იძლევა. მისი თქმით, პროექტი დასაბუთებულ პასუხს სცემს ყველა შეკითხვას, რომელიც შეეხება რესტავრაციის მეთოდოლოგიას, საერთაშორისო სტანდარტს, დიზაინსა და საეკლესიო ფუნქციის აღდგენას. ნიკა ვაჩეიშვილიც - კულტურული მემკვიდრეობის დაცვის ეროვნული სააგენტოს დირექტორი - ამბობს, რომ ბაგრატის რესტავრაციის შეჩერების არანაირი საფუძველი არ არსებობს: „იუნესკოს ცნობილი ექსპერტი ესწრება ამ ჩვენს ჯანსაღ დებატებს. იუნესკოს კრიტერიუმების სრული თანმხვედრია ის, რაც ახლა ბაგრატის ტაძარში ხდება. მეტიც, შეიძლება ვთქვათ, რომ ეს ერთ-ერთი სანიმუშო მაგალითია. იუნესკოს ექსპერტები თვითონ დაგვეხმარებიან იმაში, რომ ეს რეალური ვითარება შეფასდეს სათანადოდ, ანუ ობიექტურად, იუნესკოს ცენტრალურ ოფისში და ყველა მის დაქვემდებარებულ ორგანიზაციაში. ეს იქნება საწინდარი იმისა, რომ ქართული საზოგადოება დამშვიდდეს, იმიტომ რომ ბაგრატის ტაძარში ყველაფერი კეთდება ძალიან კარგად.“ ბაგრატის ტაძარი ნიკა ვაჩეიშვილმა იუნესკოს ცნობილი ექსპერტი ახსენა. ლაპარაკია 81 წლის იტალიელ რესტავრატორზე, ანდრეა ბრუნოზე, რომელსაც აღიარება მოპოვებული აქვს არაერთი მნიშვნელოვანი - მათ შორის, რივოლის ციხესიმაგრის - რესტავრაციისა და კონსერვაციის პროექტით; სხვადასხვა დროს იყო იუნესკოს კონსულტანტი ბაჰრეინში, კვიპროსზე, ავღანეთსა და ეგვიპტეში; მიღებული აქვს არაერთი პრესტიჟული საერთაშორისო პრემია. ანდრეა ბრუნოს თქმით, ბაგრატის რესტავრაცია კეთდება საერთაშორისოდ აღიარებული პროექტით, რომელიც გამორიცხავს ორიგინალისა და რესტავრირებული ნაწილების ერთმანეთში არევას: „ბაგრატის კათედრალურ ტაძარზე მიმდინარე სამუშაოები, იმედი მაქვს, მალე დასრულდება და საშუალება გვექნება დავრწმუნდეთ იმაში, რომ ნებისმიერი ახალი ელემენტი, ანუ რეკონსტრუქციის ნებისმერი ახალი ფაზა და ეტაპი, თვალსაჩინოდაა წარმოდგენილი, ანუ გამოყოფილია ერთმანეთისგან ძველი, პირვანდელი და ახალი, დამატებული ნაწილები, თუმცა მიუხედავად იმისა, რომ ეს კრიტერიუმები სკრუპულოზურად დავიცავით, იუნესკომ წინასწარ დასკვნაში არ გაითვალისწინა ის. ამიტომ იუნესკოს ამ განაცხადს მე არ ვაღიარებ.“ გუმბათის ზომა იციან ზუსტად? იცით, რამხელა მნიშვნელობა აქვს სანტიმეტრს? არავინ იცის, რამდენია ავთენტური! ... თუმცა განაცხადი, როგორც ოფიციალური დოკუმენტი, არც გავრცელებულა. ლაპარაკია წინასწარ გაკეთებულ ნეგატიურ დასკვნაზე, რომლის მიხედვითაც, რესტავრაციის გამო ეჭვის ქვეშაა დაყენებული ძეგლის ავთენტურობა. რაც შეეხება ოფიციალურ დასკვნას, ის, სავარაუდოდ, გამოქვეყნდება უახლოეს დღეებში, იუნესკოს მორიგი კომიტეტის სხდომის დასრულების შემდეგ, თუმცა კომიტეტის შეკრებამდე ორი დღით ადრე ნიკა ვაჩეიშვილი დარწმუნებულია, რომ ყველაფერი კარგად იქნება. საინტერესოა, რას ემყარება მისი ამგვარი ოპტიმიზმი? ნიკა ვაჩეიშვილი: „ბაგრატის ტაძრის რეკონსტრუქციაში ავამოქმედეთ ძეგლთა დაცვაში არსებული ყველა თანამედროვე მიმართულება, - მათ შორის, ანასთილოზი (ნაწილებისგან აღდგენა) და კორექტული ჩარევა, - ანუ შეიძლება ითქვას, რომ ყველა მაღალი რანგის კრიტერიუმი, რომელიც დღეს მოქმედებს მსოფლიოში, ბაგრატის ტაძარში ერთად იქნება წარმოჩენილი.“ თუმცა ნიკა ვაჩეიშვილის ამ პოზიციას არ იზიარებს ქართველი ხელოვნებათმცოდნეების ნაწილი. გოგი ხოშტარიას ეჭვი ეპარება იმაში, რომ გუმბათის დადგმის შემდეგ მიღებული ტაძარი ბაგრატი იქნება. „გუმბათის ზომა იციან ზუსტად? იცით, რამხელა მნიშვნელობა აქვს სანტიმეტრს? არავინ იცის, რამდენია ავთენტური! ცინცაძეს ჰქონდა დამთავრების გეგმა, მაგრამ უთხრეს, არა, გაჩერდიო. ამ ბატონს, იტალიიდან რომ ჩამოვიდა, მინდა ვკითხო, როდესაც ძველიდან დარჩება ერთი მეათედი, დანარჩენი კი ყველაფერი ახალი იქნება, ეს ბაგრატია?“, უთხრა გოგი ხოშტარიამ რადიო თავისუფლებას.


source: CulturaX

text: რატომ არ თხოვეს ევანსს (ქართულად) (202) / Why Didn't They Ask Evans? (Qartulad) როლებში: ბენედიქტ ვულფი, კარლი ენოხი, ნია თრასლერ ჯონსი, ნიკოლას ბენქსი, რიჩარდ დიქსონი, ენდრიუ ჰილი, უილ პოულტერი


text: სოციალური მომსახურებები შეზღუდული შესაძლებლობის მქონე ბავშვებისათვის 07.12.2017 ზოგადი განათლება შეზღუდული შესაძლებლობის საკითხებზე, საქართველოს მთავრობისა და გაეროს ბავშვთა ფონდის წარმომადგენელთა მონაწილეობით, დიალოგი გაიმართა. სამუშაო შეხვედრის მიზანი იყო სხვადასხვა უწყების წარმომადგენელთა ჩართულობით იმ ხარვეზების გამოვლენა, რაც ხელს უშლის შეზღუდული შესაძლებლობის მქონე ბავშვებს ისარგებლონ სოციალური მომსახურებებით. დიალოგი ასევე გულისხმობდა კონკრეტული რეკომენდაციების შემუშავებას და სამომავლო ნაბიჯების განსაზღვრას. საქართველოს განათლებისა და მეცნიერების სამინისტროდან დიალოგში მონაწილეობა მინისტრის მოადგილემ ლია გიგაურმა მიიღო. როგორც ცნობილია, საქართველო შეუერთდა გაეროს კონვენციას შეზღუდული შესაძლებლობის მქონე პირთა შესახებ და ვალდებულება აიღო დაეცვა შეზღუდული შესაძლებლობის მქონე პირთა/ბავშვთა ძირითადი უფლებები, მათ შორის, სიცოცხლის, ჯანდაცვის, განათლებისა და სოციალური დაცვის უფლებები. საქართველოს მთავრობა, განათლებისა და მეცნიერების სამინისტრო და გაეროს ბავშვთა ფონდი წარმატებით თანამშრომლობენ კონვენციის განხორციელების და შეზღუდულ შესაძლებლობებთან დაკავშირებული ეროვნული პოლიტიკისა და პროგრამების შემუშავების მიზნით.


text: 10 საოცარი რამ, რასაც ფინანსურად წარმატებული ადამიანები სხვაგვარად აკეთებენ | Jolo.ge 30 Дек, 2014 by admin გთავაზობთ იმ საკითხების ჩამონათვალს, რასაც ფინანსურად წარმატებული ადამიანები აკეთებენ და რაც მათ საშუალებას აძლევს ცხოვრებაში ბევრს მიაღწიონ. ჩვენს საზოგადოებაში ფინანსურად წარმატებულ ადამიანებს ხშირად ცუდი რეპუტაცია აქვთ, განსაკუთრებით მოსახლეობის ღარიბ ფენაში. ჩვენ ხშირად ვუყურებთ სატელევიზიო შოუებს, გადაცემებს და ვფიქრობთ, რომ ფინანსურად წარმატებულობა ნიშნავს უდარდელად ცხოვრებას მათ ხარჯზე, ვინც ღარიბია. ამაში არის სიმართლის ნაწილიც, თუმცა ფინანსურად წარმატებული ადამიანების უმეტესობის ცხოვრებაში წარმატება — მხოლოდ მათი ისტორიის ნაწილია. ჩვენ ვერ ვხედავთ ყოველივე ამის უკან რა დგას — ეს არის მიზანი, რთული სამუშაო, შეცდომები, სიფრთხილე თუ ჭკუა, რომელიც მდიდარი ადამიანის ცხოვრების სტილში შედის. მის-ის (მასობრივი ინფორმაციის საშუალებები) რეპორტიორებს არ უვლიათ სულ მათთან ერთად კამერით, როცა ისინი საერთო საცხოვრებელში ცხოვრობდნენ, სასადილოებში მუშაობდნენ მანამ, სანამ მდიდრები და ფინანსურად წარმატებულები გახდებოდნენ... წიგნში "გამდიდრების მეცნიერება" უოლეს უოტლზი ამბობს: მდიდრები ხდებიან ნიჭიერი და სულელი ადამიანები, შესანიშნავი ინტელექტუალებიც და უვიცებიც, ფიზიკურად ძლიერებიც და სუსტებიც, ავადმყოფი ადამიანებიც კი. გაგებისა და აზროვნების გარკვეული შესაძლებლობა საჭიროა, მაგრამ რამდენადაც ჩვენ ვსაუბრობთ ბუნებრივ შესაძლებლობებზე, ნებისმიერი ადამიანი, რომელსაც საკმარისი აზროვნება აქვს იმისათვის, რომ წაიკითხოს და გაიგოს ეს სიტყვები, შეუძლია გახდეს მდიდარი. აი ის 10 რამ, რასაც ფინანსურად წარმატებული ადამიანები სხვაგვარად აკეთებენ: 1. ისინი გარშემო იკრებენ პოზიტიურ ადამიანებს; ისინი გარშემო იკრებენ პოზიტიურ ადამიანებს და დროს არ ხარჯავენ მათზე, ვისაც მათ ცხოვრებაში ნეგატივი მოაქვს. ისინი დროს ატარებენ ისეთ ადამიანებთან, ვინც მათ მუხტავს, მოტივაციას უმაღლებს. ყველასათვის ცნობილია, რომ ადამიანს აყალიბებს მისი გარემოცვა, ამიტომ შემოიკრიბეთ რაც შეიძლება მეტი საინტერესო, ჭკვიანი და პოზიტიური ადამიანი. გასაკვირია, რომ შეძლებული ადამიანების 67% დღის მანძილზე ტელევიზორს მხოლოდ 1 საათით ან უფრო ნაკლები დროით უყურებს და მხოლოდ 6% უყურებს რეალითი-შოუს. მგონი ღირს ამაზე დაფიქრება. 2. ისინი მსხვერპლს იღებენ; ფინანსურად წარმატებული ადამიანები მზად არიან შემოსავლების შემცირებისთვის, იაფფასიანი მანქანით და მცირე ზომის სახლით დაკმაყოფილებისთვის, როცა საკუთარი მიზნებისკენ სვლას იწყებენ. ისინი ფულს ინახავენ, ინვესტიციას ახორციელებენ ან რეინვესტირებენ ისეთ რაიმეში, რასაც საბოლოო ჯამში მოსდევს ფულადი სახსრების გაზრდა. ზოგჯერ უზრუნველყოფილი ადამიანები არჩევენ ეკონომიურად ცხოვრებას. უორენ ბაფეტი მანამ იყენებს ავტომობილს, სანამ ჯართად არ იქცევა და ვერავინ აიძულებს მას ახლის შეძენას. 3. ისინი არ კარგავენ დროს საყვედურებზე; როცა რაღაც უსიამოვნო ხდება, ისინი იცვლიან მიმართულებას, გაკვეთილად იღებენ ამას ან ეძებენ გზას, რომ ეს ყველაფერი გამოიყენონ, როგორც საკუთარი უპირატესობა. 4. ისინი პირველ რიგში ვალებს ისტუმრებენ და აკეთებენ ფულის ეკონომიას; მათ იციან, რომ "ოდესმე, მას, ვისაც ვალები აქვს, არ ექნება არჩევანი იმის გარდა, რომ დარჩეს აუტანელ სამუშაოზე, ქალაქში ან სახლში საკუთარი სურვილის წინააღმდეგ ". 5. ისინი არ ადანაშაულებენ სახელმწიფოს ან ეკონომიკურ მდგომარეობას საკუთარ უბედურებაში; ამის ნაცვლად ისინი პასუხისმგებლობას იღებენ საკუთარ თავზე და ქმედებებზე, მათ სჯერათ, რომ შეუძლიათ გავლენა მოახდინონ საკუთარ მომავალზე და შეცვალონ ის. როგორც ჯიმ რონმა თქვა, მას 6 წელი დასჭირდა იმისათვის, რომ გამოემუშავებინა თავისი პირველი მილიონი. 6. ისინი ფოკუსირებულნი არიან გრძელვადიან ფინანსურ მიზნებზე; იმის მაგივრად, რომ ფული აკეთონ და შემდეგ ხარჯონ, ისინი გამოყოფენ დროს ფინანსური გეგმის შესადგენად, რაც მათ გრძელვადიანი მიზნების მიღწევის საშუალებას მისცემს. ამის შემდეგ ისინი მიჰყვებიან ამ გეგმებს. 7. ისინი არ თვლიან, რომ ყველაფერი იციან; მდიდარი ადამიანების 86%-ს უყვარს კითხვა და დარწმუნებულები არიან, რომ სწავლა მთელი ცხოვრება საჭიროა. 88% მათგანი კითხულობს საგანმანათლებლო ან მათ პროფესიასთან ახლოს მდგომ მასალებს არანაკლებ 30 წუთისა დღეში. 63% უსმენს აუდიოწიგნებს სამსახურში მისვლამდე ან იქედან სახლში წამოსვლისას. 8. ისინი მომხმარებელს სთავაზობენ მომსახურებას ან პროდუქტს, რაც ფასეულია; ისინი არ კმაყოფილდებიან იმის გადაყიდვით, რაც სხვებმა შექმნეს. 9. ისინი გაცილებით მეტს აკეთებენ, ვიდრე ოფისში მისვლა, სამუშაოს შესრულება და სახლში წასვლაა; მაშინაც კი, თუ ისინი დაქირავებული თანამშრომლები არიან, ყოველთვის ეძებენ გზებს, რომლებიც კარიერული წინსვლის საშუალებას მისცემთ და ასრულებენ იმას, რაც მათ მოვალეობაში არ შედის. სტატისტიკის მიხედვით, ფინანსურად წარმატებული ადამიანების 44% იღვიძებს სამუშაოს დაწყებამდე 3 საათით ადრე. 10. ისინი აღფრთოვანებულნი არიან ისეთი რამის შექმნით, რასაც ფული მოაქვს; შეიძლება ითქვას, რომ ისინი ზრუნავენ მხოლოდ იმაზე, რასაც ფული მოაქვს, მაგრამ მათთვის ფული არ წარმოადგენს ერთადერთ პრიორიტეტს. ფინანსურად წარმატებული ადამიანები კმაყოფილებას იღებენ იმით, რომ მათი კლიენტები და მყიდველები ბედნიერები არიან. ამიტომ, ისინი არ საჭიროებენ თანამედროვე მოწყობილობებს და მსგავს სათამაშოებს, რადგან ბედნიერები არიან საკუთარი საქმიანობით. სინამდვილეში არცერთ ჩვენგანს არ შეუძლია გავლენა იქონიოს ხელისუფლებაზე, ეკონომიკაზე, ჩვენს მეგობრებსა და ნათესავებზე, რომლებიც ჩვენში ნეგატივს თესავენ, თუმცა ჩვენ შეგვიძლია ვაკონტროლოთ ის, თუ როგორ ვაზროვნებთ. თუ ჩვენ ვიაზროვნებთ ისე, როგორც ფინანსურად წარმატებული ადამიანები, ადრე თუ გვიან რეალურად გავხდებით ასეთი, მაშინაც კი თუ შესაძლებლობებში შეზღუდული ვართ. საბოლოოდ არაფერს დავკარგავთ, უბრალოდ შევიცვლით აზროვნებას. ნანახია:(470)-ჯერ მდიდარიმეცნიერებაუოლეს უოტლზიფულიწარმატებული 11 სარგებელი, რომელსაც ბრენდ-პლატფორმა ბიზნესს სთავაზობს რატომ იყო ციფრულ რევოლუციამდელი ბიზნესმენი რუტინაში? — იმიტომ, რომ მას არ ჰქონდა ავტომატიზებული ბიზნეს-სისტემა ხუმრობა იქით და ჩვენი მთავარი იდეა, ვინც გულით ითხოვს მას აუცილებლად მიეცემა შუა ოკეანეში გემმა განიცადა კატასტროფა და ერთი პატარა კუნძულის მახლობლად ჩაიძირა. ამ საშინელ კატასტროფას მხოლოდ ერთი ადამიანი გადაურჩა. ეს იყო


source: fineweb

text: რა ნიშნებით და ჩივილებით უნდა ამოვიცნოთ ადენოიდები?! პირველი და მთავარი სიმპტომი, რაც ადენოიდების არსებობას ამტკიცებს, ეს გახლავთ ცხვირით სუნთქვის გართულება. თუ პატარას ცხვირი გაჭედილი აქვს და ძილის დროს ხვრინვაც ახასიათებს, ე.ი. აუცილებლად უნდა მიიყვანოთ სპეციალისტთან და ადენოიდების არსებობაზე შეამოწმოთ. თუ ბავშვი წელიწადში ხუთჯერ უფრო ხშირად ავადობს მწვავე რესპირატორული ვირუსული ინფექციით, აუცილებლად გაასინჯეთ ოტოლარინგოლოგს. ნორმის შემთხვევაში ბავშვის სუნთქვა უნდა იყოს მშვიდი და წყნარი, უნდა სუნთქავდეს ცხვირით და მისთვის მცირედი ფიზიკური დატვირთვა სუნთქვის შეფერხების მიზეზი არ უნდა გახდეს. პირით სუნთქვა ბავშვებში შესაძლებელია ყოველთვის არ იყოს დაკავშირებული ადენოიდების არსებობასთან, მაგალითად, ალერგიით, რინიტით და სხვა მიზეზითაც იყოს განპირობებული. მკურნალობა თანამედროვე მედიცინის დახმარებით საკმაოდ ბევრი და ეფექტური სამკურნალო საშუალებები არსებობს. სწორედ ამიტომ ყველა მშობელმა კარგად უნდა დაიმახსოვროს, რომ ადენოიდების ამოკვეთა არ არის საჩქარო და არც ერთადერთი გამოსავალია. მათი ამოჭრის საკითხი კვალიფიციური ოტოლარინგოლოგის გადასაწყვეტია. თუ ადენოიდები ექვემდებარება მკურნალობას, მათი შენარჩუნება ძალიან მნიშვნელოვანია, რადგან უაღრესად დიდი და აუცილებელი დატვირთვა აქვთ. არსებობს ჩივილები და ცვლილებები, რომლებსაც ადენოიდების გადიდება განაპირობებს. თუ მკურნალობას არ ექვემდებარება, ამ შემთხვევაში ქირურგიული ჩარევა გარდაუვალია. მოამზადა ნათია ტოტიკაშვილმა დღის სიახლეები რა მოსწონთ თქვენ მეგობრებს


წმინდა გობრონის წამება.


text: ბოლო პერიოდში საკმაოდ პოპულარული გახდა მწვანე ყავა საქართველოში, რადგან ამერიკელმა მეცნიერებმა აღმოაჩინეს მისი საოცარი თვისება წონის კლებასთან დაკავშირებით. მწვანე ყავა მზადდება სულ სხვა პრინციპით ვიდრე ჩვეულებრივი ყავა. ის არავითარ შემთხვევაში არ უნდა დაფქვათ ჩვეულებრივი ყავისაგან განსხვავებით, იგი უნდა დაჩეჩქვოთ და ისე მიიღოთ. ასევე არსებობს მწვანე ყავის მიღების სპეციალური მეთოდი და რაოდენობა, თუმცა ამ ყველაფრის დამოუკიდებლად გაკეთება და დოზების განსაზღვრა არ არის მარტივი და უბრალო მაღაზიის კონსულტანტის მიერ მოცემულ რჩევებს ნუ დაეყრდნობით, რადგან მისი უცოდინრობის გამო შეიძლება ისეთი ზიანი მიაყენოთ საკუთარ ჯანმრთელობას რომლის გამოსწორებასაც საკმაოდ დიდი დრო დასჭირდეს. საქართველოში მწვანე ყავის გავრცელებისთანავე გამოჩნდა უხარისხო პროდუქცია (ინდოეთიდან და ჩინეთიდან იმპორტირებული), რომელიც რეალურად არ არის ჯანსაღი და ზიანს აყენებს ორგანიზმს, არ დაიჯეროთ რომ ხარისხიანი მწვანე ყავა 20, 30 ან 40 ლარი ღირს კილოგრამი. ხარისხიანი და ნამდვილად სასარგებლო და წონის კლებისათვის ეფექტური მწვანე ყავის ფასი საშუალოდ 50-60 აშშ დოლარი ღირს კილოგრამი. როგორ შევარჩიოთ მწვანე ყავა როგორც უკვე აღვნიშნე საქართველოში მწვანე ყავა ძირითადად შემოტანილია ჩინეთიდან და ინდოეთიდან, რომლებიც არის უხარისხო, მაგრამ ეს არ ნიშნავს იმას რომ ჩინეთსა და ინდოეთში ხარიხიანი ყავა არ მოიძებნება, მაგრამ ქართველ იმპორტიორებს ურჩევნიათ გადაიხადონ 2 ან 3 აშშ დოლარი კილოგრამ მწვანე ყავაში და შემდეგ ის აქ გაყიდონ 25-40 ლარად. ჩინეთში ხარისხიან მწვანე ყავას 50-60 აშშ დოლარზე ნაკლებად ვერ იყიდი კილოგრამს. როგორც წესი ხარისხიანი პროდუქცია თუ გნებავთ ის უნდა იყოს შესაბამისად შეფუთული რათა მწვანე ყავამ ყველა ის კომპლექსური მახასიათებელი შეინარჩუნოს, რაც საერთო ჯამში დაგეხმარებათ წონის დაკლებაში. შეფუთვის გარეშე მწვანე ყავის შეძენას მოერიდეთ, შეფუთვაც ალბათ ხვდებით, რომ არ უნდა იყოს ერჯერადი პოლიეთილენის პარკი. შეფუთვაზე დატანილი უნდა იყოს ყველა საჭირო ინფორმაცია ყავის შესახებ (დამზადების ადგილი, ოდენობა, შენახვის პირობები და ა.შ). ყოველთვის უმჯობესია შევიძინოთ ამერიკაში ან ევროპაში დამზადებული მწვანე ყავა. თავდაპირველად აღვნიშნე, რომ მწვანე ყავას მომზადების და მიღების თავისი წესი აქვს. ეს რომ გაემარტივებინათ და მომხმარებლისათვის უკვე დასალევად გამზადებული დოზები მიეწოდებინათ გააკეთეს მწვანე ყავის ექსტრაქტი, რომელიც არის კაპსულების სახით, რაც ამარტივებს მის მოხმარებას. თან ზუსტად იცი როგორ და რამდენი უნდა დალიო. არსებობს რამოდენიმე სერტიფიცირებული მწარმოებელი მწვანე ყავის ექსტრაქტის, რომელიც რა თქმა უნდა უმცირეს დეტალებსაც კი ითვალისწინებენ და შემდეგ მრავალგზის ლაბორატორიულ კვლევებს გადიან რათა დარწმუნდნენ საკუთარი პროდუქციის ეფექტურობაში, წინააღმდეგ შემთხვევაში სერტიფიკატსაც ვერ მიიღებენ. სერთიფიცირებულ ამერიკულ კომპანიებს მიეკუთვნება: NatureWise, NutriGold, Trusted Nutrients, Raspberry Ketones და ა.შ. მწვანე ყავის ექსტრაქტები და ზოგადად მწვანე ყავა, როგორც ამერიკელმა მეცნიერებმა აღმოაჩინეს ხელს უწყობს ცხიმების წვას და აწესრიგებს ნივთიერებათა ცვლის პროცესს ორგანიზმში. ქვემოთ მოცემული შეკვეთის ფორმის მეშვეობით თქვენ შეგიძლიათ ჩვენთან შეიძინოთ NatureWise-ს ან Trusted Nutrients-ის მწვანე ყავის ექსტრაქტი. NatureWise 60 კაფსულიანი - 60 ლარი; NatureWise 90 კაფსულიანი – 80 ლარი; Trusted Nutrients 60 კაფსულიანი – 45 ლარი; Trusted Nutrients 360 კაპსულიანი – 140 ლარი.


განმანათლების მართვის ორგანოებში პროფესიულ ცენტრში სკოლამდელ დაწესებულებაში უმაღლეს სასწავლებელში სასწავლო-აღმზრდელობით დაწესებულებაში სამეცნიერო-კვლევით დაწესებულებაში სხვა კოლეჯში ზოგადსაგანმანათლებლო სკოლაში


text: მეცნიერთა კონგრესის წერილი საქართველოს პრემიერ-მინისტრს – civilizebuli.ge მეცნიერთა კონგრესის წერილი საქართველოს პრემიერ-მინისტრს გვაქვს პატივი, "მეცნიერთა კონგრესის – ეროვნული თანხმობისთვის" დავალებით, წარმოგიდგინოთ კონგრესის გადაწყვეტილება: "მიზანია ადამიანი, სხვა ყველაფერი, ხელისუფლების ჩათვლით, საშუალება ამ მიზნის მისაღწევად". ეს დოკუმენტი ხანგრძლივი პერიოდის განმავლობაში იქმნებოდა. ის არის ქვეყანაში არსებული მდგომარეობის ჩვენეული ანალიზი, მიღებული, როგორც ოფიციალურ სტატისტიკაზე, ასევე, და რაც მთავარია, მოსახლეობაში არსებულ მდგომარეობაზე დაყრდნობით. თქვენ შეიძლება არ გაიზიაროთ, მაგრამ ჩვენ გვრჩება შთაბეჭდილება, რომ დამოუკიდებლობის აღდგენის შემდგომ, საქართველოს ყველა ხელისუფლება იყო არაბუნებრივად თვითკმაყოფილი და ყოველ ეტაპზე ოპოზიცია იყო ჩასაფრებული, რასაც ის გაბოროტებამდე მიჰყავდა და მიჰყავს. ასეთმა რეალობამ ქვეყანაში დაამკვიდრა დაპირისპირების დამანგრეველი პოლიტიკა, მაშინ როცა ქვეყნის მომავალი მხოლოდ თანამშრომლობასთანაა დაკავშირებული. ანალიზით ვრწმუნდებით, რომ ამ ოცდაათი წლის განმავლობაში, ყოველ ეტაპზე, ყოველ ხელისუფლებას დესტრუქციულთან ბრძოლა უფრო აწყობდა და უადვილდებოდა, ვიდრე კონსტრუქციულთან თანამშრომლობა. კაცობრიობის ისტორია ადასტურებს, რომ ნებისმიერი ფორმაციის დროს, ნებისმიერი ხელისუფლებისთვის მხოლოდ მეცნიერება იყო კონსტრუქციული თანამშრომლობის როლში და ის ხელისუფლება იყო წარმატებული, რომელიც ეყრდნობოდა მეცნიერებას და ქვეყანას მეცნიერულ პროგრამებზე დაყრდნობით მართავდა. მყარად დამკვიდრდა ცნობილ ფილოსოფოსთა და სახელმწიფო მოღვაწეთა ფრთიანი გამოთქმა: "მეცნიერი ფიქრობს მომავალზე, პოლიტიკოსი – არჩევნებზე". სწორედ არჩევნებზე ფიქრმა დაგვავიწყა მეცნიერება, ის უდიდესი სამეცნიერო და ინტელექტუალური პოტენციალი, რომელიც ისტორიულად ჰქონდა საქართველოს და დღემდე შენარჩუნებულია. ამის დასტურია, როგორც ქვეყნის შიგნით, ასევე მის ფარგლებს გარეთ მოღვაწე მეცნიერთა საერთაშორისო მასშტაბის შედეგები. სწორედ პოლიტიკის გაფეტიშებამ და მეცნიერების იგნორირებამ მიგვიყვანა იქამდე, რომ მდიდარ ქვეყანაში ვცხოვრობთ ღარიბად. რეალობა მწარეა: კრიზისმა კრიტიკულ ზღვარს მიაღწია, ასე ცხოვრება აღარ შეიძლება! მაგრამ როგორ შევცვალოთ? ეს, შესაძლებელია მხოლოდ მშვიდი, აკადემიური და კონსტრუქციული დიალოგით, რომელსაც გთავაზობთ ჩვენ. კარგად გვესმის, რომ თქვენ შეგაწუხებთ ჩვენი კატეგორიული პოზიცია, მაგრამ გარწმუნებთ, ის შედეგია ქვეყანაში არსებული რეალური მდგომარეობის, რომელიც ხშირად იმაზე უარესია, ვიდრე ჩვენ ამას ვგრძნობთ, ვიდრე ეს ხელისუფლებებს წარმოუდგენიათ. მეორეს მხრივ, გვინდა გაითვაილიწინოთ, რომ თითქმის ოცი წელია, მეცნიერები, ცნობილი მოღვაწეები უგზავნიან ხელისუფლებებს კონკრეტულ ანალიზებს, წინადადებებს, რომელთაც ხელისუფალნი ან იგნორირებას უკეთებენ, ან ყრუ კედელს ახვედრებენ. მხოლოდ გახსენების სახით. დიდი მოღვაწის, მერაბ ბერძენიშვილის მუზეუმ-სახელოსნოში, მეცნიერთა დიდი მონაწილეობით შეიქმნა და შემდგომ ასევე დიდი მოღვაწის, ბატონ რეზო ჩხეიძის სახლში ცნობილი მოღვაწეების: გიგა ბათიაშვილის, ანზორ ერქომაიშვილის, არნოლდ გეგეჭკორის, გივი თოიძის, ომარ მხეიძის, რომან რურუას, ტარიელ ხარხელაურის, თემურ გუგუშვილის მიერ ხელი მოეწერა უნიკალურ ეროვნულ დოკუმენტს: "ერთი სამშობლო, ერთიანი ერი, გაერთიანებული სახელმწიფო". ამ დოკუმენტზე დაყრდნობით, ჩვენ, მეცნიერებმა შევქმენით ქვეყნის განვითარების კონცეფცია: "გზა ცივილიზებული სახელმწიფოსკენ" და პროგრამული დოკუმენტი: "ახალი განზომილება- რა შევცვალოთ რომ გადავრჩეთ". ხალხის და მეცნიერების თანამშრომლობით, შეიქმნა უნიკალური დოკუმენტი "ხალხის წერილი", რომელსაც დღემდე ასი ათასზე მეტმა ადამიანმა მოაწერა ხელი. ათი წელია, ამ დოკუმენტებს უკვე წიგნებად გამოცემულს, გადავცემთ ქვეყნის პირველ პირებს, მთელს სახელისუფლებო ვერტიკალს. სრული უყურადღებობა! შეიძლება თქვენ მიგაჩნდეთ, რომ ხელისუფლება ყველაფერ ამას ასრულებს. ღია დისკუსია ყველაფერს მოჰფენს ნათელს. თუნდაც იმას, რომ დღეს საარსებო მინიმუმი არა 200-250 ლარის ფარგლებშია, როგორც ამას გვარწმუნებენ ხელისუფლების წარმომადგენლები, არამედ 1100-1300 ლარის, როგორც ამას ჩვენ და დამოუკიდებელი ექსპერტები ვამტკიცებთ და თუ აშშ და ევროპის საარსებო კალათის ღირებულებიდან ამოვალთ, ეს ციფრი 2-3-ჯერ იზრდება. დიახ, ჩვენ ვამტკიცებთ იმას, რომ ამ მიწის, ამ წყლის, ამ ჰაერის, ამ სითბოს, ამ ბუნებრივი და ადამიანური რესურსების, ამ გეოგრაფიული და ინტელექტუალური პოტენციალის ქვეყანაში ასე არ უნდა ცხოვრობდეთ, ადამიანებს არსებობის პრობლემა არ უნდა ჰქონდეთ. პირიქით, ჩვენ შეგვიძლია და უნდა ვცხოვრობდეთ ბედნიერებით სავსე სამშობლოში. ვფიქრობთ, ჩვენ შევძლებთ თანამშრომლობას და ძლიერი ნაბიჯების გადადგმას მომავლის საქართველოსთვის. ამას ექნება ხალხის მხარდაჭერა. მაგრამ თუ ხელისუფლება კვლავ იგნორირების გზას დაადგება, კვლავ ჩაიკეტება მეცნიერული პროგრამებისთვის საინფორმაციო საშუალებები, ეს იქნება ყველასთვის ცუდი – ქვეყნისთვის, ხალხისთვის, ხელისუფლებისთვის. მოგწერეთ გულახდილი წერილი. გიგზავნით პროგრამას. ჩვენი სურვილია, პირადად გაეცნოთ და მიიღოთ წინადადება, მეცნიერთა კონგრესთან შეხვედრის თაობაზე. პირველ ეტაპზე, თუნდაც მის გარკვეულ ნაწილთან. თანამშრომლობის დიდი იმედით, საკონტაქტო პირები: ამირან აფციაური ტელ.: 514 01 01 71 ციური გარუჩავა ტელ.: 593 32 70 96 18 მაისი, 2021 წელი იხ. მეცნიერთა პროგრამა:"ადამიანია მიზანი სხვა ყველაფერი, ხელისუფლების ჩათვლით, საშუალება ამ მიზნის მისაღწევად!"


text: იყიდება ახალ აშენებულ კომპლექს "მწვანე ალმასში" ბინა,რომელიც მდებარეობს დიღომში,ტანვარჯიშ არენასთან,ამერიკის საელჩოსთან ახლოს.ბინა არის 57 კვ,ოთახის რაოდენობა 3 ,გარემონტებული,ცენტრალური გათბობით,დენი,წყალი,გაზი,ახალი სამზარეულო გაზით და გამწოვით,ასევე აბაზანა ინვენტარით,12 სართულიანის მე 3 სართულზე,დეტალებისთვის დამიკავშირდით 591 417 311. კეთილმოწყობა : პარკინგი, ლიფტი, აივანი, ტერასა, საცურაო აუზი, ბაღი, შემოღობილი ადგილი, შეზღუდული ქმედითუნარიანობა


text: საზოგადოება Archives | Page 277 of 279 | BFM.GE "სახელმწიფო უნდა შეეცადოს ჯანდაცვის ტვირთი კერძო სექტორს გადაუნაწილოს" August 19, 2015 721 Views ჯანდაცვის ალტერნატიულ დაფინანსებაზე საუბარი და ფიქრი და მოქმედება დღესვეა დასაწყები და საკითხისადმი კომპლექსური მიდგომის შემთხვევაში, შედეგი დადებითი იქნება ყველა მხარისთვის, – სახელმწიფოსთვის, ბენეფიციარისთვის, ჯანდაცვის ობიექტისთვის თუ სადაზღვევო სექტორისთვის ჯანდაცვის სექტორში განხორციელებული და მიმდინარე რეფორმები საზოგადოების ყურადღების ცენტრშია. საყოველთაო ჯანდაცვის და ჩ ჰეპატიტის ელიმინაციის პროგრამები ის პროექტებია, რომელიც პრაქტიკულად საქართველოს ყველა ოჯახს უშუალოდ შეეხო და პოზიტიურად აისახა პაციენტების როგორც ჯანმრთელობის, ისე ... August 19, 2015 669 Views წელს სუბსიდია პირდაპირ მევენახეებზე გაიცემა August 17, 2015 830 Views ,,წელს ყურძნის უხვი მოსავალია და ხარისხიც საკმაოდ კარგია. სამწუხაროდ, ბოლო პერიოდში მეზობელ ქვეყნებში განვითარებულმა პოლიტიკურმა მოვლენებმა და რეგიონში არსებულმა ეკონომიკურმა მდგომარეობამ, ქართული პროდუქციისთვის მნიშვნელოვან და მსხვილ საექსპორტო ბაზრებზე ქართული ღვინის ექსპორტის შემცირება განაპირობა, რაც ადგილობრივი წარმოების განვითარებაზე უარყოფითად აისახა – მნიშვნელოვნად შემცირდა მოთხოვნა ყურძენზე. შესაბამისად, დარგის განვითარების დადებითი დინამიკის შენარჩუნებისა და წარმოების სტიმულირების მიზნით, ასევე მევენახეების ინტერესის გათვალისწინებით, საქართველოს მთავრობამ ... August 17, 2015 596 Views August 17, 2015 725 Views August 17, 2015 516 Views ვაკე-საბურთალოს დამაკავშირებელი გზა სექტემბრის ბოლომდე გაიხსნება August 15, 2015 959 Views თბილისის მერის დავით ნარმანიას ინფორმაციით, ვაკე-საბურთალოს დამაკავშირებელი გზა სექტემბრის ბოლომდე გაიხსნება. მისი თქმით, ვაკე-საბურთალოს გზის გახსნისთვის სამუშაოები ინტენსიურად მიმდინარეობს. "თამარაშვილი- გმირთა მოედნის გზის აღდგენის სამუშაოები ინტენსიურად მიმდინარეობს, სადაც ორი კომპანია მუშაობს. ერთი კომპანია უშუალოდ სახიდე გადასასვლელს აკეთებს, სადაც ყველაზე მძიმე დაზიანება მიიღო გზამ, ხოლო მეორე კომპანია მუშაობს გზების გამორეცხილი ნაწილის და საყრდენი კედლების აღდგენის სამუშაოებზე. ჩვენ ვვარაუდობთ, რომ გზის ერთი ...


text: პარლამენტის თავმჯდომარის, რესპუბლიკური პარტიის ლიდერის დავით უსუფაშვილის თქმით, „ქართულმა ოცნებამ“ არ მიიღო მათი შეთავაზება, რომ „რესპუბლიკელი“ მინისტრები მთავრობაში არჩევნებამდე დარჩენილიყვნენ. მისი თქმით, თავდაცვის მინისტრი თინა ხიდაშელი და შერიგებისა და სამოქალაქო თანასწორობის საკითხებში სახელმწიფო მინისტრი პაატა ზაქარეიშვილი თანამდებობებს რამდენიმე დღეში დატოვებენ და პარტიულ საქმიანობაში ჩაერთვებიან. თუმცა გარემოსა და ბუნებრივი რესურსების დაცვის მინისტრი გიგლა აგულაშვილი რესპუბლიკურ პარტიას გამოეყო და თანამდებობაზე რჩება. „ჩვენ ბოლომდე გავაგრძელეთ ჩვენი მოვალეობების შესრულება, მათ შორის მთავრობაშიც. ამასთან, „ქართულ ოცნებიდან“ ჩვენს პარტნიორებს შევთავაზეთ, რომ მზად ვიყავით, მთავრობის „რესპუბლიკელი“ წევრები თანამდებობებზე არჩევნების ბოლომდე დარჩენილიყვნენ. ჩვენ კი საარჩევნო კამპანიას მათ გარეშე ვაწარმოებდით. თუმცა, „ქართულმა ოცნებამ“ სხვანაირად გადაწყვიტა, მან ჩათვალა, რომ მრავალპარტიული, კოალიციური მთავრობა წინასაარჩევნოდ მიუღებელია. აქედან გამომდინარე, ხიდაშელი და ზაქარეიშვილი რამდენიმე დღეში დაასრულებენ თავიანთ საქმიანობას და მინისტრის პოსტებს დატოვებენ. აგულაშვილი კი გაემიჯნა რესპუბლიკურ პარტიას და რჩება მთავრობაში, თანამდებობაზე,“ – აღნიშნა უსუფაშვილმა სამშაბათს გამართულ პრესკონფერენციაზე, სადაც პარტიამ გამოაცხადა, რომ საარჩევნო კამპანია ოფიციალურად დაიწყო სახელით „უსუფაშვილი -რესპუბლიკელები“.


source: wikipedia

text: საკუთარი სახელი ვახტანგ შეიძლება აღნიშნავდეს ერთ-ერთ შემდეგ პიროვნებათაგანს: ვახტანგ I — ქართლის მეფე ვახტანგ II — აღმოსავლეთ საქართველოს მეფე ვახტანგ III — საქართველოს მეფე ვახტანგ IV — საქართველოს მეფე ვახტანგ V — ქართლის მეფე ვახტანგ VI — ქართლის გამგებელი და მეფე ვახტანგი (ჭუჭუნიაშვილი) ვახტანგ I გურიელი — გურიის მთავარი ვახტანგ II გურიელი — გურიის მთავარი ვახტანგ III გურიელი — გურიის მთავარი


ავსტრალიის ხანძარი – დედამიწის კიდევ ერთი ტრაგედია | Marketer მსგავსი შინაარსის სტატიის დაწერა 2019 წლის აგვისტოში მოგვიწია – როცა “დედამიწის ფილტვები”, ამაზონის ტყე იწვოდა. 2020 წელიც მსოფლიოსთვის სამწუხარო მოვლენით, ავსტრალიის მასშტაბური ხანძრით დაიწყო.. ხანძარმა მოიცვა ავსტრალიის სამხრეთ-აღმოსავლეთი სანაპიროების უზარმაზარი ტერიტორია , სიდნეის გარეუბნების ნაწილის ჩათვლით. რეალურად, ცეცხლის კერები კონტინენტზე სექტემბრიდან გაჩნდა. სწორედ აქედან დღემდე სტიქიას 23 ადამიანი ემსხვერპლა, განადგურდა 1500-მდე სახლი და 500 მილიონზე მეტი ცხოველი, მათ შორის, კოალების პოპულაციის 30%-ზე მეტი – ეს ძალიან მოკლე შეჯამებაა იმის, რაც ამ თვეებში და განსაკუთრებით ბოლო დღეებში ავსტრალიამ გადაიტანა. რა იწვევს ცეცხლს? ავსტრალიისთვის ცხელი და მშრალი ჰავა ახალი სულაც არ არის. თუმცა, ბოლო პერიოდისთვის რეკორდული ტემპერატურა, გახანგრძლივებული გვალვა და ძლიერი ქარია დამახასიათებელი, რომელიც ცეცხლის გავრცელებას უწყობს ხელს. დეკემბრის შუა რიცხვებში ავსტრალიის ტემპერატურამ რეკორდულ მაჩვენებელს – 41,9 გრადუსს მიაღწია. ხანძარი ყველაზე მეტად საშიში მაშინ ხდება, როდესაც კონტინენტის უდაბნოებიდან ცხელი, მშრალი ჰაერი ხალხმრავალ სანაპიროებზე გადაადგილდება. აქ უკვე ერთმანეთს სხვადასხვა სიმკვრივის ჰაერის მასები ხვდება და ამან შეიძლება, ქარის მიმართულება სწრაფად შეცვალოს. საბოლოო ჯამში კი, ხანძარი მრავალი მიმართულებით ვრცელდება. ამჟამინდელი ხანძარი შეიძლება ისეთი დიდი მასშტაბის იყოს, რომ მან არაპროგნოზირებადი ამინდის სისტემა შექმნას. ამ ხანძარმა შეიძლება გამოიწვიოს ელვა, ძლიერი ქარი და ცეცხლის ტორნადოებიც კი, თუმცა – არა წვიმა. შეიძლება თუ არა, რომ ავსტრალიის ხანძრები კლიმატის ცვლილებას დავაბრალოთ? მასშტაბური ხანძრების სეზონის დაწყებამ დაადასტურა ის, რასაც მეცნიერები აქამდე პროგნოზირებდნენ: “ავსტრალიის ხანძარი გახშირდება, რადგან კლიმატის ცვლილებები გაუარესდება.” ზაფხულში ავსტრალია ჩვეულებრივ ცხელი და მშრალია, მაგრამ კლიმატის ცვლილება ექსტრემალურ სიცხეს იწვევს. ავსტრალიაში კლიმატის ცვლილებას ხელს უწყობს ნახშირორჟანგის დიდი რაოდენობით გამოყოფაც. ერთ სულ მოსახლეზე სათბურის გაზების გავრცელების მაჩვენებელი ავსტრალიაში ერთ-ერთი ყველაზე დიდია. სწორედ ამ პრობლემის მოგვარებაზე უნდა ეზრუნა წლების წინ ავსტრალიის მთავრობას, თუმცა, სახალხო პროტესტისა და აქტივისტების აქტიური გამოსვლების მიუხედავად, მან ეს მაინც ვერ შეძლო. კლიმატის ცვლილების შედეგები ავსტრალიისთვის მეცნიერების მხრიდან მარტივად ამოსაცნობი აღმოჩნდა. ალბათ იმიტომ, რომ სიგნალებს ავსტრალია აქამდეც გვატყობინებდა. როგორც ვხედავთ, კლიმატის მდგომარეობის შედეგებს მსოფლიო პერიოდულად, ნაწილ-ნაწილ განიცდის, რაც ამცირებს ტყის საფარს და მასში გავრცელებულ ბიომრავალფეროვნებას. ნადგურდება ფაუნის წარმომადგენლების სახლი, რაც მრავალი სახეობის გადაშენებას იწვევს. და მაინც, რატომ უნდა გვადარდებდეს ავსტრალიის ხანძარი? იმიტომ, რომ დედამიწის ერთ კონკრეტულ ადგილას მომხდარი ამბავი პირდაპირპროპორციულად აისახება მეორე ადგილზე. დედამიწაზე ყველაფერი კავშირშია და თუ ხანძარმა ამაზონიდან ავსტრალიაში გადაინაცვლა, ჩვენ ვერ გვექნება გარანტია, რომ ეს ხანძარი არ მოგვიახლოვდება. ძირითადი მიზეზი, რის გამოც პლანეტას ამგვარი ამბების გადატანა და დროებით ჩაყლაპვა უწევს, ადამიანი და მისი საქმიანობაა. ამიტომაც, საჭიროა, აქტიურად ვიფიქროთ, რამდენად გვჭირდება ყოველდღიურად ის ენერგია, რომელსაც მოვიხმართ, რამდენად აუცილებელია, გარემო არასასურველი აირებით დავაბინძუროთ, რამდენად აუცილებელია, ნერგები არაჯანსაღი საშუალებებით შევწამლოთ და ა.შ


text: გურიისკენ ჰერი ჰერი :)) | ♥ ჩემი სამყარო ♥ 28Jul2011 გურიისკენ ჰერი ჰერი :)) Posted in სხვა by მარი ! ისევ ,ისევ მივიბარგები . გურიაში მივდივარ ..მიხარია იმიტომ ,რომ იქ ვიცი სიცხე არ იქნება🙂 და ამაზე დიდი ბედნიერება რა არის ... მახსოვს პატარა რომ ვიყავი (არც ეხლა ვარ დიდი მაგრამ ) გურიიდან რომ მოვდიოდი ხოლმე თვალებს ვხუჭავდი და ვფიქრობდი ნეტავ ეხლა მთელმა წელიწადმა უცებ გაირბინოს და თვალებს რომ გავახელ ახალი ჩამოსული ვიყოთქო🙂. პირველად რომ ზღვაზე წავედი პატარა ვიყავი და ის ემოცია ეხლაც მახსოვს პირველად რომ ამხელა სივრცე დავინახე .....შემეშინდა თან მესიამოვნა🙂 . იგივე თემა და ჩემი წუწუნის საბაბი : რა მალე გადის დრო😦. თითქოს გუშინ დამითხოვეს ,თითქოს გუშინ წავედი კახეთში ,თითქოს გუშინ გადაიარა ამ ცუდმა ამინდებმა და გუშინ დაცხა .....მოკლედ🙂 .. ერთი სურვილის ჩაფიქრების უფლება რომ მქონდეს დროის გაჩერებას ვინატრებდი ... დიდებისგან რომ მესმის როგორ ენატრებათ ბავშვობა .სკოლაზე რომ წუწუნს ვიწყებთ მე და ჩემი მეგობრები და ისინი რომ გვეუბნებიან ნეტავ ეხლა მე ვიყო თქვენი ასაკის და მე დავდიოდე სკოლაშიო . ჩემთვის ეს წარმოუდგენელია და თან სამწუხარო. ადამიანი თითოეული თავისი დღით ,წუთიც და წამით უნდა დატკბეს.აი მაგალითად დღეს 28 ივლისია მე მარი მგალობლიშვილი 14წლის ვარ .... მართალია 28 ივლისი კიდევ ბევრჯერ დადგება ჩემს ცხოვრებაში მაგრამ მე ხომ წლები მომემატება შემდეგ წელს 15 ის ვიქნები მერე 16,17.18...... და ასე შემდეგ...ამით მინდა ვთქვა რომ ეს დღე ესე აღარასოდეს აღარ დაბრუნდება🙂 არ მეთანხმებით? და წარსულზე წუხილი ან ძველი შეცდომების გამო თავის დადანაშაულება ხომ სისულელეა? დროის უკან დაბრუნება არ შეიძლება .კარგია რომ ადამიანები შეცდომებს არ ვუშვებდეთ და ყველაფერი მთელი ცხოვრების განმავლობაში კარგად იყოს მაგრამ სამწუხაროდ ასე არ არის... სამწუხაროდ? უპრობლემოდ ცხოვრება მოსაბეზრებელი არ იქნება ? რაღაცისთვის ხომ უნდა იცხოვროს და იბრძოლოს ადამიანმა?


text: დიდი ხუთშაბათი — ვნების კვირის ხუთშაბათი. დააწესა ქრისტიანულმა ეკლესიამ იმ დღის აღსანიშნავად, როდესაც ქრისტემ უკანასკნელი სერობა (ვახშმობა) გაუმართა 12 მოციქულს. ამ მოვლენის სახარებისეული ინტერპრეტაცია ასეთია: „მოძღვარმა ჯერ მათ სათითაოდ დაბანა ფეხი, შემდეგ თქვა: ერთი თქვენგანი გამცემსო. ყველა შეძრწუნდა და იკითხა: „ნუთუ მე ვარო“. „სწორედ შენ“, უთხრა ქრისტემ იუდას და ჩასჩურჩულა: „რომელ გეგულვების საქმედ, ჰყავ ადრე“. ბოროტი იუდა ადგა, მღვდელმთავრებთან გაეშურა, ქრისტემ კი პური გაუტეხა მოციქულებს, მიაწოდა და უთხრა: „ესე არს ხორცი ჩემი თქვენთვის გატეხილი“, შემდეგ ღვინო დაუსხა: „ესე არს სისხლი ჩემი, თქვენთვის და მრავალთათვის დანთხეული“. ასე აღსრულდა პირველი ზიარება. ქართულ მითოლოგიაშ დიდი ხუთშაბათია ის დღე, როდესაც მთელდება ის გაწყვეტამდე მისული ჯაჭვი, რომლითაც ამირანია დაბმული. ლიტერატურა ქრისტიანული დღესასწაულები


ორგანიზაციებს, რომლებიც ქვეყნის იმიჯის შელახვაზე მუშაობენ, პასუხი უნდა მოეთხოვოთ! » საერთო გაზეთი საერთო გაზეთი » საზოგადოება » ორგანიზაციებს, რომლებიც ქვეყნის იმიჯის შელახვაზე მუშაობენ, პასუხი უნდა მოეთხოვოთ! პოსტი მომზადებულია user1 -ის მიერ 7-12-2018, 07:30 სთვის თემაზე საზოგადოება და ამ დრომდე აქვს 326 ნახვა


text: მანჯურიის ოპერაცია მანჯურიის ოპერაცია — საბჭოთა შეიარაღებული ძალებისა და მონღოლეთის სახალხო რევოლუციური ჯარების სტრატეგიული შეტევითი ოპერაცია 1945 წლის 9-19 აგვისტო სსრკ-იაპონიის ომში, II მსოფლიო ომის (1939-1945) დამამთავრებელ ეტაპზე. მისი მიზანი იყო იაპონიის კვანტუნის არმიის განადგურება, ჩინეთის ჩრდილო-აღმოსავლეთ და ჩრდილო პროვინციების (მანჯურიისა და შიდა მონღოლეთის), ლაიოდუნის ნახევარკუნძულის, კორეის ნახევარკუნძულის განთავისუფლება; აზიის კონტინენტზე აგრესიის პლაცდარმისა და იაპონიის დიდი სამხედრო-ეკონომიკური ბაზის ლიკვიდაცია. მანჯურიის ომის ფრონტი გაიშალა 4600 კმ-ზე, 200-820 კმ სიღრმეზე. კვანტუნის არმიის შემადგენლობაში იყო 1320 ათასი კაცი, 6260 ქვემეხი და ნაღმსატყორცნი, 1155 ტანკი, 1990 თვითმფრინავი და სუანგარის სამხედრო ფლოტილია. იაპონელების გეგმა ითვალისწინებდა შეეჩერებინა საბჭოთა ჯარების წინსვლა მანჯურიის სიღრმეში, კონტრდარტყმებით უკუეგდო ისინი და ჩინეთიდან და კორეიდან მიღებული რეზერვებით შეჭრილიყო სსრკ-ისა და მონღოლოლეთის სრ-ის ტერიტორიაზე. საბჭოთა შეიარაღებული ძალების უმაღლესი მთავარსარდლობის გეგმაში შედიოდა კვანტუნის არმიის განადგურება, მონღოლთა სრ-ისა და საბჭოთა პრიმორიეს ტერიტორიიდან მანჯურიის ცენტრის მიმართულებით ერთდროულად 2 მთავარი და რამდენიმე დამხმარე დარტყმით მტრის ძალების დაქუცმაცება და ლიკვიდაცია. მანჯურიის ოპერაციაში მონაწილეობდნენ იმიერბაიკალის, შორეული აღმოსავლეთის I და II ფრონტები, მონღოლეთის სახალხო რევოლუციური არმიის ჯარები, წყნარი ოკეანის ფლოტის ძალები და ამურის სამხედრო ფლოტილია. 9 აგვისტოს საბჭოთა ჯარები შეტევაზე გადავიდნენ, ავიაციამ დაარტყა სამხედრო ობიექტებს ხარბინში, ჩანჩუში და გირინში; იაპონელთა ჯარების თავმოყრის რაიონებს, კავშირგაბმულობის კვანძებსა და კომუნიკაციებს. წყნარი ოკეანის ფლოტი იაპონიის ზღვაში შევიდა, გადაჭრა მანჯურიასა და კორეასთან იაპონიის დამაკავშირებელი კომუნიკაციები და მტრის სამხედრო-საზღვაო ბაზებს დაარტყა. იმიერბაიკალსი ფრონტის ჯარებმა გადალახეს უწყლო უდაბნო-სტეპის რაიონები, დიდი ხინგანის ქედი; სძლიეს იაპონიის ჯარებს და 18-19 აგვისტოს მანჯურიის უმნიშვნელოვანეს სამრეწველო და ადმინისტრაციულ ცენტრებს მიადგნენ. კვანტუნის არმიის დატყვევების დასაჩქარებლად 18 აგვისტოს ხარბინში, გირინში, ჩანჩუსა და მუკდენში საჰაერო დესანტი გადასხეს. შორეული აღმოსავლეთის I ფრონტის ჯარებმა გაარღვიეს მტრის საზღვრისპირა გამაგრებული რაიონების ზოლი, 19 აგვისტოს გირინთან გავიდნენ და წყნარი ოკეანის ფლოტის დესანტთან თანამოქმედებით გაათავისუფლეს ჩრდილო კორეის რამდენიმე პორტი. შორეული აღმოსავლეთის II ფრონტის ჯარებმა ამურის სამხედრო ფლოტილიასთან თანამოქმედებით გადალახეს მდინარეები ამური და უსური, გაარღვიეს იაპონელთა თავდაცვის ზღუდე და 20 აგვისტოს ხარბინი დაიკავეს. ჯარებმა წინ წაიწიეს დასავლეთიდან 500-800 კმ-ზე, აღმოსავლეთიდან 200-300 კმ-ზე და ჩრდილოეთიდან 200 კმ-ზე დაქსაქსეს იაპონელთა ჯარები იზოლირებულ ჯგუფებად და გარს შემოერტყნენ მათ 19 აგვისტოს. იაპონელებმა თითქმის ყველგან იწყო ტყვედ ჩაბარება. ლიტერატურა[რედაქტირება] - ქართული საბჭოთა ენციკლოპედია, ტ. 6, გვ. 423-424, , 1983 წელი.


text: სტრაიკბოლი სტრაიკბოლი (ინგლ. Airsoft, Strikeball) არის სპორტის ან ჰობის სახეობა, სადაც მოთამაშეები ებრძვიან ერთმანეთს სპეციალური იარაღით. სტრაიკბოლის იარაღი ისვრის პლასტმასის 6 მმ–იან ბურთულებს, რომელთა წონა შეიძლება იყოს 0.12 დან 0.88 გრ მდე. სასროლი მექანიზმი შეიძლება იყოს გაზის, ზამბარიანი ხელის დატენვით ან ზამბარიანი ავტომატური დატენვით. სპორტის ეს სახეობა დაფუძნებულია Fair play-ს პრინციპზე, რაც გულისხმობს იმას, რომ ყოველი მოთამაშე თავად აღიარებს მოწინააღმდეგის "ტყვიის" მოხვედრას და ეთიშება თამაშს. თამაშობები ეწყობა სხვადასხვა სცენარების მიხედვით, ძირითადად გავრცელებულია შემდეგი თამაშობები: ორდროშობანა, შენობის შტურმი, ისტორიული ბრძოლა, ჩასაფრება, უეცარი თავდასხმა და ა.შ. სექციების სია - 1 ისტორია - 2 აღჭურვილობა - 3 ბრძოლის წესები - 4 სათამაშო მოედანი - 5 უსაფრთხოება - 6 თამაშობების სახეები - 7 განვითარება საქართველოში - 8 რესურსები ინტერნეტში ისტორია[რედაქტირება] აღჭურვილობა[რედაქტირება] იარაღი[რედაქტირება] იაფფასიანი მოდელების კორპუსი მზადდება მთლიანად პლასტმასისაგან. ასეთი იარაღი გამოირჩევა დაბალი ფასით და ასევე შედარებით დაბალი გამძლეობით. უფრო მაღალხარისხოვანი მოდელების გარკვეული ნაწილები ლითონისაგან მზადდება. ძირითადად ამ საქმეში გამოიყენება ალუმინის შენადნობები. 6 მილიმეტრი ტყვიების სასროლად განკუთვნილი იარაღის შიდა ლულები ხშირად დიამეტრში 6.08–ს აღწევენ. შესაძლებელია მათი გამოცვლა უფრო წვრილი ვარიანტებით, 6.01 მილიმეტრის ჩათვლით. თუმცა ასეთი ლულები ძალიან მგრძნობიარენი არიან ტყვიის პარამეტრებისადმი და იაფფასიანი აღჭურვილობის გამოყენება არაა რეკომენდებული. ტყვიები[რედაქტირება] ტყვიებად სტრაიკბოლში გამოიყენება BB სტანდარტის 6 მმ–იანი ბურთულები, რომლებიც სპეციალური პლასტმასისგან მზადდება. მაღალი ხარისხის ტყვიები უნდა იყოს კარგად მოპრიალებული და თანაბარი ზედაპირის მქონე, რათა იგი ლულაში არ გაიჭედოს და ფრენის ტრაექტორია ზუსტი იყოს. დასაშვებია ტყვიის დიამეტრის 1/100 მმ–ით გადახრა სტანდარტიდან. ის ტყვიები რომლებიც ამ მოთხოვნებს არ აკმაყოფილებენ დაუშვებელია გამოსაყენებლად, რადგანაც მათ იარაღის დაზიანება შეუძლიათ. ყველაზე გავრცელებულია 0.2, 0.25 და 0.27 გრამიანი ტყვიების გამოყენება, რადგანაც უფრო მსუბუქი ტყვია ფრენის ტრაექტორიას ვერ ინარჩუნებს, ხოლო უფრო მძიმე შორს არ მიფრინავს. ფორმა[რედაქტირება] თუკი მოთამაშეები ერთ გუნდში არიან გაერთიანებულები, ისინი ხშირად ცდილობენ ერთნაირი ფორმების ჩაცმას რათა შეიძლებოდეს მათი გამორჩევა სხვა გუნდებისაგან. ასევე ხშირად გამოიყენება სხვა გამოსაცნობი ნიშნები, მაგალითად მკლავზე და გულზე დასამაგრებელი ემბლემები. ზოგიერთ კლუბში მოქმედებს ფორმების დარეზერვების სისტემა, როდესაც ამა თუ იმ ფორმის ჩაცმის უფლება მხოლოდ კონკრეტული გუნდის წევრებს აქვთ. სხვა აღჭურვილობა[რედაქტირება] მოთამაშეები ხშირად იყენებენ სამხედროს მაგვარი აღჭურვილობას. ამის განტვირთვის ჟილეტი, სამუხლეები, ლაზერული თუ ოპტიკური სამიზნეები, მაყუჩები, სახის შესანიღბი საღებავი, წყლის მათარები და სხვა. რადგანაც ნამდვილი სამხედრო აღჭურვილობა ხშირად მიუწვდომელია ან ძვირია, სტრაიკბოლისათვის სათამაშოების მწარმოებლებმა მრავალი ადაპტირებული აღჭურვილობის ელემენტი შექმნეს. ბრძოლის წესები[რედაქტირება] მებრძოლის სიკვდილი[რედაქტირება] მოთამაშე, რომელსაც მოხვდება ტყვია სხეულის ნებისმიერ წერტილში, ცხადდება დაღუპულად. მოხვედრა აღჭურვილობაში (მაგალითად, ზურგჩანთაში) ასევე სასიკვდილოა. ზოგიერთ კლუბში გამონაკლისს შეიძლება შეადგენდეს იარაღი, ისიც იმ შემთხვევაში თუკი იგივე ადგილას ნამდვილი ტყვიის მოხვედრა მებრძოლს არ დააზიანებდა. როგორც წესი, თამაშში არ მონაწილეობენ მსაჯები და სიკვდილის აღიარება მოთამაშის მოვალეობაა. აქედან გამომდინარე, თამაშის ხარისხი მთლიანად დამოკიდებულია მოთამაშეთა პიროვნულ თვისებებზე. არცთუ იშვიათად სტრაიკბოლის თამაში დახურულ კლუბებში ხდება. ასეთი კლუბები განსაკუთრებით მკაცრად აკონტროლებენ თავიანთი მოთამაშეების მიერ ამ უმთავრესი წესის დაცვას და დარღვევაში შემჩნევამ შეიძლება კლუბიდან გარიცხვაც კი გამოიწვიოს. როგორც წესი, დამრღვევთა გამოვლენა ხდება არა თამაშის დროს (რადგანაც თამაში საკმაოდ დინამიკურია და ყველანაირი გარჩევები ხელს უშლის მის ნორმალურ მიმდინარეობას), არამედ დასრულების შემდეგ. თუმცა ცალკეულ გამონაკლის შემთხვევებში შეიძლება მოთამაშე დაუყოვნებლივ მოიხსნას თამაშიდან. მოთამაშე, რომელსაც ტყვია მოხვდება, ხმამაღლა აცხადებს რომ მკვდარია და გადის თამაშიდან. მან ეს ისე უნდა გააკეთოს, რომ ხელი არ შეუშალოს დანარჩენ მონაწილეებს. მაგალითად, ჯვარედინ ცეცხლში მოხვედრისას შესაძლებელია დაღუპული დაწვეს მიწაზე და დაელოდოს, როდის შეწყდება სროლა. საზოგადოდ დაუშვებელია მოწინააღმდეგეებს შორის ფიზიკური კონტაქტი, ხელჩართული ბრძოლის ილეთების გამოყენება და ა.შ. ზოგიერთ კლუბში დაშვებულია "ხიშტის" გამოყენება (ხიშტი წარმოადგენს რეზინის დანას, რომელიც დამაგრებულია ლულაზე და მისი შეხება ნიშნავს მოწინააღმდეგის მოკვლას). ასევე შესაძლებელია მოწინააღმდეგის "დანით აჩეხვა" – ამ დროს მოთამაშე ეპარება მოწინააღმდეგეს, ადებს ხელს და უჩურჩულებს "მკვდარი ხარ". განსხვავებით ტყვიით დაღუპული მოთამაშისაგან, "აჩეხილი" ვალდებულია, ჩუმად დატოვოს ტერიტორია. დაღუპულის გაცოცხლება[რედაქტირება] მოთამაშის გაცოცხლების ყველაზე გავრცელებული ფორმა ეგრეთ წოდებული ”გაცოცხლების წერტილების” (Re-spawn point) მოწყობაა. ასეთი წერტილი შეიძლება იყოს როგორც სტატიკური (განთავსებული იყოს წინასწარ შეთანხმებულ ადგილზე) ისე გადასატანი. სცენარით თითოეულ მხარეს შეიძლება მიეცეს უფლება, მოაწყოს ერთი ან მეტი ასეთი წერტილი. დაღუპული მოთამაშე გადის თამაშიდან და მიდის გაცოცხლების წერტილში. შემდეგ კი გაცოცხლება ხდება შეთანხმებული სქემით. გავრცელებული სქემებია: - გაცოცხლება გარკვეული პერიოდის შემდეგ - მოთამაშე მიდის გაცოცხლების წერტილში და ინიშნავს დროს. წინასწარ შეთანხმებული ვადის (მაგ. 15 წუთის) გასვლის შემდეგ მას უფლება აქვს, კვლავ ჩაერთოს თამაშში - რამდენიმე მოთამაშის გაცოცხლება - თუკი გაცოცხლების წერტილში დაგროვდა შეთანხმებული რაოდენობის მოთამაშე (მაგალითად, 5 კაცი), ყველანი ცხადდებიან ცოცხლებად - გაცოცხლება დროის ფიქსირებულ მომენტებში სცენარით შეიძლება გაცოცხლების წესის შეცვლაც, თამაშის მოსალოდნელი ხასიათიდან გამომდინარე. ზოგიერთ შემთხვევაში დაღუპული ეთიშება თამაშს რაუნდის ბოლომდე, ან მთელი თამაშის განმავლობაში. მობილური გაცოცხლების წერტილი, როგორც წესი, ზურგჩანთას ან რაიმე ადვილად ამოსაცნობ ნივთს წარმოადგენს. მისი გამოყენების უფლებას შეტევაზე მყოფ მებრძოლებს აძლევენ, რათა გასაცოცხლებლად განსაკუთრებით დიდი მანძილების გავლა არ გახდეს საჭირო. მობილური წერტილის გადაადგილება დასაშვებია მხოლოდ მაშინ, როდესაც ის ცარიელია, ანუ გაცოცხლებას არც ერთი დაღუპული არ ელოდება. როგორც წესი, გაცოცხლების სტატიკურ წერტილთან მოწინააღმდეგის მიახლოება დაუშვებელია. თუმცა შეიძლება დაშვებული იყოს მისი ბლოკირება. თამაშის სცენარი შეიძლება ასევე ითვალისწინებდეს გაცოცხლების მობილური წერტილის დაკავებას მოწინააღმდეგის მხრიდან და მის უკან გადატანას გარკვეული მანძილით (მაგ. 50 ან 100 მეტრით). რაც წერტილის მფლობელი მხარის მოთამაშეებს აიძულებს, უფრო მეტი დრო და ენერგია დახარჯონ გაცოცხლების წერტილამდე და უკან მოძრაობაში. ასევე შესაძლებელია არსებობდენ ექიმები, რომლებსაც უფლება აქვთ, გააცოცხლონ დაღუპული მებრძოლი. როგორც წესი, თითოეულ ექიმს გაცოცხლებების რაოდენობა შეზღუდული აქვთ. ეს მეთოდიც ძირითადად მობილური შემტევი ჯგუფებისთვის გამოიყენება. ქცევის სხვა წესები[რედაქტირება] არსებობს მრავალი წესი, რომლის დაცვაც შეიძლება აუცილებელი არ იყოს, მაგრამ რეკომენდებულია და ყველანაირად ხდება მისი წახალისება კლუბების შიგნით. სახელდობრ: - სახეში სროლის აკრძალვა - როგორც წესი, მოთამაშეთა უმრავლესობა სახეს ნიღბით არ იფარავს და მხოლოდ თვალები აქვს სათვალით დაცული. შესაბამისად, სახეში სროლამ შეიძლება გამოიწვიოს კანის შესამჩნევი დაზიანებები და ის მხოლოდ მაშინაა მიღებული, თუკი მოწინააღმდეგის სხეულის სხვა ნაწილში ტყვიის მორტყმა ძნელია ან შეუძლებელი. მნიშვნელოვანია იმის გაცნობიერებაც, რომ ტყვიის მოხვედრა ყურის ნიჟარაში ძალია მტკივნეულია. კბილებში მოხვედრამ კი შეიძლება მათი ჩამტვრევა გამოიწვიოს - სიკვდილი საეჭვო შემთხვევებში - სიკვდილის აღიარება თავად ტყვიამოხვედრილი მებრძოლის მოვალეობაა. თამაშის დროს მოთამაშე შეიძლება დაეჭვდეს, მოხვდა თუ არა მას ტყვია. ასეთ დროს რეკომენდებულია სიკვდილის აღიარება, რადგან თუკი თამაშის შემდეგ აღმოჩნდება რომ ამ მოთამაშეს ტყვია ნამდვილად მოხვდა, შესაძლებელია იგი დაისაჯოს დისკვალიფიკაციით თამაშის ორგანიზატორების ან კლუბის ხელმძღვანელობის მხრიდან. - საეჭვო შემთხვევების გარჩევა თამაშის შემდეგ - უმჯობესია, საეჭვო შემთხვევები გაირკვეს თამაშის შემდეგ. ხმამაღალი გარჩევა იმის თაობაზე, მოხვდა თუ არა ტყვია ამა თუ იმ მოთამაშეს, აფერხებს თამაშის მიმდინარეობას, ასევე შეიძლება განხილვა მივიდეს კონფლიქტამდეც და თამაში მთლიანად ჩაიშალოს. - დაღუპულთა პატივისცემა - დაღუპული მოთამაშეებისათვის სროლა მხოლოდ იმ შემთხვევაშია მისაღები, თუკი მსროლელმა არ იცის რომ მისი სამიზნე დაღუპულია. თუმცა რადგანაც თამაშის დინამიზმიდან გამომდინარე არავინაა დაზღვეული ტყვიის მოხვედრისგან, დაღუპულების მხრიდან ტყვიის მოხვედრის გაპროტესტება მიღებული არ არის და ზოგიერთ კლუბში ისჯება კიდეც - ტკივილის მოთმენა - ტყვიის მოხვედრა საზოგადოდ მტკივნეულია, მაგრამ მათგან თავდასაცავად სქელი ტანისამოსის ჩაცმა რეკომენდებული არ არის - შესაძლოა მებრძოლმა შორიდან მოხვედრილი ტყვია ვერ იგრძნოს და ამან გამოიწვიოს მისი დისკვალიფიკაცია წესების დარღვევის მოტივით სათამაშო მოედანი[რედაქტირება] სტრაიკბოლის თამაში შეიძლება შენობებსა თუ ღია სირცეში, მთავარია ახლომახლოს არ იყოს მოსახლეობა ან ცხოველები, იქნება ეს მიტოვებული შენობები, ქარხნები, ტყე, მთები, გაშლილი ველი თუ დაუმთავრებელი მშენებლობები. მთავარია მოთამაშეებმა არ შეაწუხონ ან დააზიანონ მაცხოვრებლები და უცხო პირების კერძო საკუთრება. უსაფრთხოება[რედაქტირება] უსაფრთხოების წესების დაცვა აუცილებელია სტრაიკბოლის თამაშის დროს. ყველაზე მნიშვნელოვანი წესი ამ დროს სპეციალური, დარტყმაგამძლე სათვალის გამოყენებაა. სათვალის უქონლობამ ან მისმა არასაკმარისმა სიმტკიცემ შეიძლება გამოიწვიოს თვალის სერიოზული დაზიანება, დაბრმავების ჩათვლით. რეკომენდებულია სხეულის სხვა ნაწილების დაფარვაც, რადგანაც ტყვიას შეუძლია დაამჩნიოს ხილული კვალი დაუცველ კანზე და მოხვედრა საკმაოდ მტკივნეულია. ზოგიერთ კლუბში აკრძალულია შენობებში თამაში თუკი მოთამაშეს სახე სპეციალური ნიღბით არ აქვს დაფარული. ასევე შესაძლებელია დაწესდეს სხვა შეზღუდვები. მაგალითად, შენობებში თამაშისას ტყვიის მაქსიმალური დასაშვები სიჩქარე შეიძლება იყოს 110-120 მ/წმ ხოლო მოთამაშეს, რომლის იარაღიც 130 მ/წმ ან მეტი სიჩქარით ისვრის, უფლება არ ჰქონდეს ესროლოს მოწინააღმდეგეს არაუმეტეს 10 მეტრი მანძილიდან. თამაშის დროს არსებობს სხვა ტრავმების ალბათობა. ძირითადად ეს იმის გამო ხდება რომ სტრაიკბოლის თამაში ხშირად გამოირჩევა დინამიზმით და დაკავშირებულია ფიზიკურ დატვირთვებთან (მაგალითად, სრული აღჭურვილობით გრძელი მანძილის გავლასთან). აქედან გამომდინარე, არასრულწლოვანი მოთამაშეების მონაწილეობა რეკომენდებული არ არის და, როგორც წესი, იზღუდება. თამაშის დროს რეკომენდებულია ხელთათმანების და სამუხლეების გამოყენება, რომლებიც დაცემისას დარტყმას მნიშვნელოვნად ამცირებენ. თამაშობების სახეები[რედაქტირება] თამაში ხდება წინასწარ შეთანხმებული სცენარით. მონაწილე მხარეთა რაოდენობა უმთავრეს შემთხვევაში ორია, თუმცა შეიძლება აღემატებოდეს კიდეც მას. სცენარი აღწერს თამაშის მიზანს - რაიმე ნივთის დაუფლებას, მითითებული წერტილის დაკავებას და ა.შ. ასევე სცენარი ხშირად აწესებს დროით შეზღუდვებს (მაგალითად, წერტილის დაკავება და ნახევარი საათის განმავლობაში მის დაცვას). კლუბის შემთხვევაში სცენარი შეიძლება ასევე წინასწარ ანაწილებდეს მოთამაშეებს ამა თუ იმ მხარეს, ანდა გაყოფა მოხდეს უშუალოდ თამაშის დაწყების წინ. თამაშის გავრცელებული სახეობებია ორდროშობანა, სამხედრო სიმულაცია და ისტორიული შეტაკება ორდროშობანა[რედაქტირება] ორდროშობანას თამაშობს ორი გუნდი, თითოეულის მიზანია მოიპაროს მოწინააღმდეგის დროშა და მიიტანოს იგი საკუთარ ბაზაზე. რადგანაც თამაში მოითხოვს როგორც საკუთარი ბაზის დაცვას ასევე მოწინააღმდეგეზე იერიშის მიტანას, გუნდები იყოფიან პატარა ჯგუფებად, რომლებსაც კონკრეტული ამოცანები ეძლევა, იქნება ეს ბაზის დაცვა, ჩასაფრების მოწყობა იერიშზე გადმოსული მოწინააღმგედისათვის თუ მტრის ბაზის ალყაში მოქცევა. როგორც წესი, ორდროშობანას სცენარი ნაკლებ დამუშავებას მოითხოვს და ამიტომ ახალბედა გუნდები ძირითადად თამაშის ამ სახეობას არჩევენ. სამხედრო სიმულაცია[რედაქტირება] ამ სახეობაში მოთამაშეთა მიზანია განავითარონ სხვადასხვა თვისებები, მაგალითად ისწავლონ ჩასაფრების მოწყობა ბუნებრივ პირობებში, შენობის გამაგრება, შენობის შტურმი, უეცარი და ჩუმი ტავდასხმა მოწინააღმდიგის ბაზაზე და სხვ. ისტორიული შეტაკება[რედაქტირება] სტრაიკბოლის თამაშის სცენარი შეიძლება იყოს ისტორიული მოვლენის გათამაშება. მაგალითად, მეორე მსოფლიო ომის ან ვიეტნამის ომის გარკვეული ეპიზოდების ადაპტაცია. ასეთი თამაშის სცენარის შექმნა მოითხოვს როგორც ისტორიის შესწავლას, ისე თამაშის ჩასატარებელი ადგილის საგულდაგულოდ შერჩევას. სასურველია, რომ მონაწილე მხარეების რაოდენობა და ძალთა თანაფარდობა შეძლებისდაგვარად შეესაბამებოდეს რეალობას. მაგალითად, ასეთი თამაშის დროს შეიძლება რაიმე ტერიტორია გამოცხადდეს ქალაქად რომელსაც ფაშისტური გერმანიის ძალები იცავენ, მოკავშირეთა ძალები ცდილობენ მის დაკავებას, ხოლო ფრანგი პარტიზანები ცდილობენ, მოკავშირეებს დამატებითი სადაზვერვო ინფორმაცია მიაწოდონ. განვითარება საქართველოში[რედაქტირება] სტრაიკბოლი საქართველოში 2001 წლიდან იღებს სათავეს. ამ დროს თამაშობდა მხოლოდ რამდენიმე ენთუზიასტი, ხოლო იარაღად გამოიყენებოდა ზამბარის მექანიზმიანი იაფფასიანი მოდელები, ძირითადად Mossberg-ის შაშხანების ასლები, ინტერესის მუდმივმა ზრდამ საკმაოდ სწრაფად განაპირობა თამაშის დროს გამოყენებული შეიარაღების, აღჭურვილობის და სცენარების ხარისხის გაუმჯობესება. დაახლოებით 2004 წლისათვის შეიარაღებაში გამოჩნდა ელექტრული ავტომატური შაშხანებიც. 2008 წლისთვის შეჯიბრებებმა უკვე კლუბების სახე მიიღო. ყველაზე მრავალრიცხოვანი კლუბის წევრთა რაოდენობამ 100 კაცს გადააჭარბა, ხოლო თამაშის მონაწილეთა რაოდენობამ კი 50-ს. ამ დროისთვის შეიარაღებას ძირითადად ელექტრული ავტომატური შაშხანები წარმოადგენენ. აქედან არცთუ მცირე რაოდენობას ჩატარებული აქვს სხვადასხვაგვარი მოდიფიკაცია, სროლის სიზუსტისა და დაზიანების მანძილის გაზრდის მიზნით. კლუბის წევრები არიან როგორც სამოქალაქო პირები, ისე ყოფილი და მოქმედი სამხედროები, სადღეისოდ იარაღის და ტყვიების შეძენა შესაძლებელია სათამაშოების მაღაზიაში, ზრდასრული პირებისათვის ყოველგვარი შეზღუდვის გარეშე. შეუზღუდავად შესაძლებელია მათი გამოწერა ინტერნეტიდანაც. კანონით გათვალისწინებულ შემთხვევაში შემოტანილი საქონელი ჩვეულებრივ ექვემდებარება განბაჟებას. ასევე ხელმისაწვდომია აღჭურვილობა (ფორმები, დარტყმაგამძლე სათვალე). თუმცა 2009 წლის დასაწყისისათვის ოფიციალურ სტატუსს არც ერთი კლუბი არ ფლობს და არც მონაწილეობაზეა რაიმე გადასახადი დაწესებული. კლუბების შემადგენლობები ძირითადად პირადი ნაცნობობის ხარჯზე ივსება. სათამაშო მოედნებს ძირითადად წარმოადგენენ ტყეები და მიტოვებული შენობების ნანგრევები,


26.02.2017 - საქართველოს და მთელი კაცობრიობის მთავარი მტრები


კამპანია „ძალა ევროპაშია“ ფარგლებში კოალიცია „ევრო-ატლანტიკური საქართველოსთვის“ წევრებმა შეხვედრები თელავიდან დაიწყეს.


საქველმოქმედო აქციიდან შემოსული თანხა სიმსივნით დაავადებული ბავშვების მკურნალობას მოხმარდება სიახლეები - 2017-12-27 15:41:00 "ფლორა ვესტლენდისა" და "ბერი ანდრიას ფონდის" ინიციატივით ქუთაისში საქველმოქმედო გამოფენა-გაყიდვა გაიმართა. გამოფენაზე "ბერი ანდრიას ფონდის" ბენეფიციარების ხელნაკეთი ნივთები და "ფლორა ვესტლენდის" მიერ წარმოდგენილი ყვავილები და სოჭის ნაძვები იყო წარმოდგენილი. "ფლორა ვესტლენდის" წარმომადგენლის, ირაკლი ავალიანის განცხადებით, გამოფენა-გაყიდვას სამი მიზანი ჰქონდა. „ქართულ-ჰოლანდიური კომპანია "ფლორა ვესტლენდის" ინიციატივით საქველმოქმედო აქცია "ბერი ანდრიას ფონდთან" ერთად მოვაწყვეთ. აქციას სამი მიზანი აქვს. პირველი არის ის, რომ გამოფენა-გაყიდვიდან მიღებული თანხა სიმსივნით დაავადებულ ბავშვებს მოხმარდება, მეორე არის ის, რომ ქართული ნაწარმის პოპულარიზაციას ვეწევით. მესამე მიზანი ეკოლოგიის დაცვაა, არ მოვჭრათ ხე და მოვუფრთხილდეთ გარემოს და გავახაროთ სოჭის ნაძვი“, -აღნიშნა ავალიანმა. "ბერი ანდრიას ფონდის" ხელმძღვანელის მარინე გიორგობიანის თქმით, სიმსივნით დაავადებული ბავშვებისთვის დახმარების გაწევა მათთვის ძალიან მნიშვნელოვანია. „ჩვენ შევუერთდით გამოფენა-გაყიდვას, წარმოდგენილი გვაქვს ჩვენი ბავშვების ხელით შექმნილი აქსესუარები და ნამუშევრები. ასევე წარმოდგენილია გოგონას ნამუშევრები, რომელიც განიკურნა და ამჟამად კონტროლს გადის“, - განაცხადა გიორგობიანმა. საქველმოქმედო გამოფენა-გაყიდვა ქუთაისში, სასტუმრო "ბაგრატი 1003"-ში მოეწყო. გამოფენა-გაყიდვიდან მიღებული თანხა სრულიად მოხმარდება სიმსივნით დაავადებული ბავშვების მკურნალობას.


“ისევ მაწუხებს თავისა და ყელის ტკივილი, ძლიერი ხველა და სისუსტე” – ცერცვაძე – NeoPress.ge ავტორი: ნინი ფალავანდიშვილი 19/11/2020 “ისევ მაწუხებს თავისა და ყელის ტკივილი. ძლიერი ხველა და სისუსტე.” – ამის შესახებ ინფექციური პათოლოგიისა და შიდსის ცენტრის გენერალური დირექტორი თენგიზ ცერცვაძე სოციალური ქსელ “ფეისბუქზე” წერს. ინფექციური პათოლოგიისა და შიდსის ცენტრის „ფეისბუქის“ გვერდის განცხადებით, დირექტორი ჯერ ისევ სახლში მკურნალობს, თუმცა მდგომარეობის გართულების შემთხვევაში მკურნალობას სტაციონარში გააგრძელებს. მისი მეუღლე თავს უკეთ გრძნობს. “ცოტა მეუხერხულება ჩემს შესახებ ამდენი ვწერო, თუმცა ვინაიდან ინტერესი დიდია და შეუძლებელია ყველა სატელეფონო ზარს ვუპასუხო აქ დავწერ: ჯანმრთელობის მდგომარეობა იგივეა და მკურნალობას სახლში ვაგრძელებ. ღამით ტემპერატურა 37.5 გრადუსი მქონდა. ისევ მაწუხებს თავისა და ყელის ტკივილი. ძლიერი ხველა და სისუსტე. თუ ჯანმრთელობის მდგომარეობა გართულდა მკურნალობას სტაციონარში გავაგრძელებ... გაუფრთხილდით თავს და გისურვებთ ჯანმრთელობას..” – განაცხადა ცერცვაძემ. თენგიზ ცერცვაძე;ინფექციური პათოლოგიისა და შიდსის ცენტრი ბოიკოტის გზით სიარულს მხარდაჭერა არ აქვს და არ ექნება – ჩუგოშვილი


ჯანდაცვის სამინისტროში ლაბორატორიული ჯგუფის შეხვედრა გაიმართა ჯანდაცვის მინისტრი ეკატერინე ტიკარაძე ლაბორატორიული ჯგუფის წარმომადგენლებს შეხვდა. შეხვედრაზე ტესტირების ალგორითმი განიხილეს, ისაუბრეს მისი გაფართოების შესაძლებლობებზე. როგორც უწყების ხელმძღვანელი განმარტავს, მათთვის მნიშვნელოვანია, ყველა ტესტი ეფექტურად იყოს გამოყენებული. „ამ ეტაპზე, შევთანხმდით, რომ ჯგუფის გაფართოებას დაექვემდებარებიან თავშესაფრები და სატრანზიტო ავტომობილების მძღოლები, ვინაიდან ისინი მაღალი რისკის ჯგუფს წარმოადგენენ“, - განაცხადა ეკატერინე ტიკარაძემ. მისივე თქმით, საბჭომ მიიღო გადაწყვეტილება, საქართველოში, დღეში 1000-ზე მეტი PCR ტესტი ჩატარდეს. “დღევანდელი მსჯელობის შედეგად მივიღეთ გადაწყვეტილება, რომ დღიურ რეჟიმში უკვე საქართველოში ჩატარდება 1000-ზე მეტი PCR ტესტი. ამის საშუალება ქვეყანაში არის და სწორედ იმ რისკ ჯგუფებში, იმ გაიდლაინის მიხედვით, რომელიც დღეს დამტკიცდება საბჭოს მხრიდან, იქნება ეს ტესტირება უფრო მეტად გაფართოებული“, - განაცხადა ტიკარაძემ. მინისტრმა ხაზი გაუსვა, რომ მიუხედავად ქვეყანაში ინფექციის გავრცელების კონტროლისა, მოსახლეობა არ უნდა მოდუნდეს, რადგან ინფექციის გავრცელების რისკები კვლავ ძალაში რჩება. აქედან გამომდინარე, აუცილებელია მოთხოვნებსა და რეკომენდაციების დაცვა.


text: ბორჯღალოსნები სიმბოლურ ნაკრებებში – Fanebi.Com – ფეხბურთი, კალათბურთი, რაგბი, სხვა ბორჯღალოსნები სიმბოლურ ნაკრებებში მეთხედფინალებამდე სულ რაღაც ორი დღე რჩება და ინტერესებიც თუ ვინ მოიპოვებს ჩემპიონის ტიტულს სულ უფრო იზრდება. მიუხედავად იმისა, რომ ჯგუფური ეტაპი 'ბობოლებმა' დასძლიეს, რაგბის სტაჟიანი ქომაგისთვისაც ალბათ ძნელი იქნება იმის პროგნოზირება თუ ვინ აწევს 31 ოქტომბერს რაგბის სამყაროში ყველაზე სანატრელ ჯილდოს, ვებ ელისის თასს. ჯგუფური ეტაპის დასრულების შემდეგ კი, სპეციალისტი ერთმხად აღნიშნავს, რომ წლევანდელი ტურნირი უდაოდ გამორჩეული იყო ბევრი ფაქტორით, მაგრამ განსაკუთრებით ხაზგასმით აღინიშნება, რომ ეს გათამაშება აღმოჩენა იყო ე.წ. მეორე დონის ქვეყნების მნიშვნელოვნად გაუმჯობესებული თამაშით. ყველა სტატია, სიუჟეტი თუ ბლოგი იმაზე საუბრით იწყება თუ რაოდენ საოცრად ითამაშა იაპონიის ნაკრებმა, მაგრამ იმასაც აღნიშნავენ, რომ უიღბლონი არიან, რადგან მსოფლიო თასის ისტორიაში პირველად მოხდა, რომ სამი თამაშის მოგების მიუხედავად გუნდი მეოთხედფინალში ვერ გავიდა. იაპონიის ასეთმა თამაშმა სრულებითაც არ დაჩრდილა ბორჯღალოსნების ბრწყინვალე გამოსვლა მსოფლიო თასზე. პირველი სენსაცია სწორედ ზღვის არწივების დამარცხება იყო, რადგან ტონგას ტურნირის დაწყებამდე მეოთხედფინალში გასვლა ჰქონდა დასახული მიზნად. ჩვენი მიზანი კი რაც იყო ყველამ კარგად იცის – ჯგუფში ორი მატჩის მოგება და ამით 2019 წლის მსოფლიო თასზე მონაწილეობის უფლების ავტომატურად მიღება. საუბრობენ არგენტნასთან ბრწყინვალე პირველ ტაიმზე; ოლ ბლექსთან დასამახსოვრებლად საუცხოო თამაშზე. 15. აიუმუ გორომარუ (იაპონია), 14. ტელუსა ვეიანუ (ტონგა), 13. ლევანი მბოტია (ფიჯი), 12. მეთ გიტო (ავსტრალია), 11. დი'თი'ეიჩ ფან დერ მერვე (კანადა), 10. ბერნარდ ფოლი (ავსტრალია), 9. ფუმიაკი ტანაკა (იაპონია) 1. სქოთ სიო (ავსტრალია), 2. აგუსტინ კრევი (არგენტინა), 3. მიხაი ლაზერ (რუმინეთი), 4. ლეონე ნაკარავა (ფიჯი), 5. იენ ჰენდერსონ (ირლანდია), 6. მამუკა გორგოძე, 7. ჯოშ ჰარდი (შოტლანდია), 8. დევიდ პოქოქ (ავსტრალია) 15. ბენ სმით (ზელანდია), 14. ნეჰე მილნერ-სქადერ (ზელანდია), 13. ჯესი კრილ (აფრიკა), 12. რობი ჰენშოუ (ირლანდია), 11. დი'თი'ეიჩ ფან დერ მერვე (კანადა),10. ბერნარდ ფოლი (ავსტრალია), 9. არონ სმით (ზელანდია) 1. სქოთ სიო (ავსტრალია), 2. სთივენ მორ (ავსტრალია), 3. სეკოპე კეპუ (ავსტრალია), 4. იბენ ეცებეთ (აფრიკა), 5. ალუნ-ვინ ჯოუნზ (უელსი), 6. მამუკა გორგოძე, 7. შონ ო'ბრაიენ (ირლანდია), 8. დევიდ პოქოქ (ავსტრალია) 15. აიუმუ გორომარუ (იაპონია), 14. ენთონი ვოთსონ (ინგლისი), 13. რობი ჰენშოუ (ირლანდია), 12. მეთ გიტო (ავსტრალია), 11. დი'თი'ეიჩ ფან დერ მერვე (კანადა),10. ბერნარდ ფოლი (ავსტრალია), 9. არონ სმითი (ზელანდია) 1. სქოთ სიო (ავსტრალია), 2. აგუსტინ კრევი (არგენტინა), 3. სეკოპე კეპუ (ავსტრალია), 4. ქეინ დაგლას (ავსტრალია), 5. იენ ჰენდერსონ (ირლანდია), 6. მაიქლ ლიჩ (იაპონია), 7. დევიდ პოქოქ (ავსტრალია), 8. მამუკა გორგოძე ჯონ ვესთერბი, თაიმსის სარაგბო მიმომხილველი 15. რობ ქარნი (ირლანდია), 14. დი'თი'ეიჩ ვან დერ მერვე (კანადა), 13. ვერენიკი ნგონევა (ფიჯი), 12. მეთ გიტო (ავსტრალია), 11. ხუან იმოფ (არგენტინა), 10. ბერნარდ ფოლი (ავსტრალია), 9. გრეიგ ლეიდლოუ (შოტლანდია) 1. ედი ბენ არუ (საფრანგეთი), 2. სთივენ მორ (ავსტრალია), 3. დავით ზირაქაშვილი, 4. იენ ჰენდერსონ (ირლანდია), 5. ლეონე ნაკარავა (ფიჯი), 6. მაიქლ ლიჩ (იაპონია), 7. სემ ვორბერთონ (უელსი), 8. დევიდ პოქოქ (ავსტრალია) 15. ვილი ლე'რუ (აფრიკა), 14. ნეჰე მილნერ-სქადერ (ზელანდია), 13. ჯესი კრილ (აფრიკა), 12. მეთ გიტო (ავსტრალია),11. დი'თი'ეიჩ ფან დერ მერვე (კანადა), 10. დენ ბიგარ (უელსი), 9. ფუმიაკი ტანაკა (იაპონია) 1. ქიენ ჰილი (ირლანდია), 2. აგუსტინ კრევი (არგენტინა), 3. სეკოპე კეპუ (ავსტრალია), 4. იენ ჰენდერსონ (ირლანდია), 5. ლეონე ნაკარავა (ფიჯი), 6. ჟაკ ბერგერ (ნამიბია), 7. მაიქლ ჰუპერ (ავსტრალია), 8. მამუკა გორგოძე ცნობილ სარაგბო ჟურნალ 'რაგბი ველდ მეგეზინის' (Rugby World Magazine) ონლაინ გამოცემამ თავის 15-ეულში მამუკა გორგოძე 7 ნომერზე დააყენა და აღნიშნა: 'ვეილს ონლაინმა' (Wales Online) კი მამუკა 6 ნომერზე დაასახელა. კანადურმა ონლაინ ჟურნალმა 'ლასთ ვერდ ონ სპორთმა' (Lastwordonsports.com) კი ჯგუფური ეტაპის 5 საუკეთესო მორაგბე დაასახელა, რომელთა შორის პირველ ადგილზე კვლავ მამუკა გორგოძე დაასახელა.


კვირა, 19 მაისი, 2013 თბილისის დრო 09:57 ავტორი ოქროპირ რუხაძე 21.02.2013


საშა შერვაშიძის ვაჟი, ალექსეი დიმიტრის ძე შერვაშიძე მეუღლე ტერეზია ლაკერბაისთან ერთად. მემცენარეობით დაინტერესებული,ექსპერიმენტატორი სელექციონერი ალექსეი დიმიტრის ძე შერვაშიძე//1880-1928// აღიზარდა შერვაშიძეების საგვარეულო სასახლეში. ვორონეჟის სამხედრო სასწავლებლის დამთავრების შემდეგ სწავლა განაგრძო საფრანგეთში,სორბონას სოფლის მეურნეობის ფაკულტეტზე. არდადაგებზე აფხაზეთში დაბრუნებულმა,მან გაიცნო მომავალი მეუღლე ტერეზია. დაქორწინების შემდეგ მეუღლეები წავიდნენ საფრანგეთში. შემდეგ ალექსანდრე გახდა რუსეთის არმიის ოფიცერი და მონაწილეობდა პირველ მსოფლიო ომში. ომის დამთავრების შემდეგ ის ოჯახთან ერთად დაბრუნდა აფხაზეთში. იყო სოფლის მეურნეობის სოხუმის საზოგადოების ერთ-ერთი ორგანიზატორი და აქტიური წევრი. სელექციას ეწეოდა თავის მამულში ეშერაში. მისი მეუღლე იყო მთელ კავკასიაში და თურქეთში ცნობილი კაც მარღანიას შვილიშვილი.სწავლობდა ბათუმის გიმნაზიაში.


თბილისის წლევანდელი საახალწლო სლოგანი „სიყვარულით სავსე ქალაქი“ იქნება, – ამის შესახებ თბილისის მერმა კახა კალაძემ მუნიციპალიტეტის მთავრობის სხდომაზე განაცხადა. „ბოლო თვეების განმავლობაში, ძალიან ბევრი მნიშვნელოვანი პროექტი განხორციელდა. მოსახლეობის მხარდაჭერა და თანადგომა გვაძლევს კიდევ უფრო მეტ სტიმულს, რომ უფრო მეტი გავაკეთოთ, მეტი პროექტი განვახორციელოთ. საზოგადოების გარეშე, მხოლოდ მერია და მერიის თანამშრომლები ვერაფერს გააკეთებენ. ვფიქრობ, უმთავრესი მაინც არის ის, რისი ნაკლებობაც, სამწუხაროდ, დღეს ჩვენ ქალაქში ნათლად იგრძნობა; ის, რაც არის მთავარი მამოძრავებელი ძალა და მოტივატორი ყველა კარგი და დიდი საქმის კეთების დროს – ეს არის სიყვარული. უფრო მეტი სიყვარული გვმართებს ერთმანეთის, უბნის, ქალაქის, მოხუცების, ახალგაზრდების, გაჭირვებაში მყოფი ადამიანების, ქუჩის ბინადარი ცხოველების მიმართ; მეტი პატივისცემა გვმართებს, როგორც ჩვენი დიდი მემკვიდრეობის, ისე სიახლეებისადმი. ვისურვებდი, სწორედ სიყვარული იყოს ყოველი ახალი წამოწყების საფუძველი. არა ბოღმით, ერთმანეთის ლანძღვით და ქილიკით, არამედ სიყვარულით ვაკეთოთ საქმე და ასე ვემსახუროთ ჩვენს ქალაქს, მოსახლეობას და სამშობლოს. სწორედ ამიტომ, ჩვენი წლევანდელი საახალწლო სლოგანი იქნება – „სიყვარულით სავსე ქალაქი“, – განაცხადა კახა კალაძემ. „კიდევ ერთხელ ვიმეორებ, რაც ყველაზე მეტად გვჭირდება, ეს არის ურთიერთპატივისცემა, ერთმანეთისადმი სიყვარული. დაიღალა საზოგადოება ამდენი სიძულვილით, ბოღმით, შეურაცხყოფით ერთმანეთის მიმართ. მესმის, რომ შეიძლება გვქონდეს განსხვავებული პოლიტიკური შეხედულებები, მაგრამ ეს ყველაფერი უნდა იყოს ცივილური – უნდა იყოს პოლემიკა, დებატები და არა ისე, რაც დღეს ხდება. ეს კატეგორიულად მიუღებელია ყველასთვის. არავის სიამოვნებს ის გარემო და მდგომარეობა, რომელშიც ვიმყოფებით“, – განაცხადა კახა კალაძემ. „28 დეკემბრიდან 7 იანვრის ჩათვლით გიმასპინძლებთ საახალწლო სოფელში, რომელშიც დამთვალიერებელს დახვდება ახალი ინსტალაციები, დიდი საბავშვო სივრცეები, ზღაპრის გმირები, საბავშვო კონცერტები, დღის ბენდები და საღამოს თემატური კონცერტები, საშობაო ბაზრობა და მოქალაქეებს სხვადასხვა კერძების დაგემოვნებაც შეეძლებათ. საახალწლო კონცერტებში ყველა შემსრულებელი მიიღებს მონაწილეობას – საზოგადოებას აქაც არ დავყოფთ „იმისიანებად“ და „ამისიანებად“. ამ მდგომარეობიდან უნდა გამოვიდეთ, რადგან ამა თუ იმ ჯგუფად საზოგადოების დაყოფა კატეგორიულად მიუღებელია. მთლიანობაში საახალწლო ღონისძიებებში დაახლოებით, 500 მონაწილე იქნება ჩართული“, – განაცხადა თბილისის მერმა. „რაც შეეხება გალა კონცერტს, მისი კონცეფცია სამ ნაწილად იყოფა და სცენაც სწორედ სამ სივრცედ გადანაწილდება. ნიკოლოზ რაჭველის დირიჟორობით, ორკესტრთან ერთად, ყველა დროის ყველაზე საყვარელი კინომუსიკა შესრულდება. რა თქმა უნდა, საახალწლო და საშობაო განწყობისთვის, ყველასთვის საყვარელი საშობაო სიმღერები გაჟღერდება. წარმოდგენილი იქნება 40 ნომერი და მსმენელის წინაშე 170 მუსიკოს-შემსრულებელი წარსდგება. დარწმუნებული ვარ, ყველა თაობის ადამიანისთვის იქნება სივრცეები, სადაც შეგიძლიათ, მობრძანდეთ და საახალწლო განწყობა შეიქმნათ. ჩვენ ყველაფერს გავაკეთებთ ამისთვის. დარწმუნებული იყავით, ყოველთვის თქვენს სამსახურში ვიქნებით. ჩვენ ვემსახურებით ჩვენს ქალაქს და თბილისის მოსახლეობას“, – აღნიშნა კახა კალაძემ.


„უფლის ჯარისკაცი“ – ერთხელ საქველმოქმედო აქციაზე გავიტანე ჩემი ნივთები და იცით ვინ იყო მყიდველი? დედა, მანაც ვერ გაიმეტა ჩემი ნამუშევარი გასაყიდად You are at:Home»რუბრიკები»„უფლის ჯარისკაცი“ – ერთხელ საქველმოქმედო აქციაზე გავიტანე ჩემი ნივთები და იცით ვინ იყო მყიდველი? დედა, მანაც ვერ გაიმეტა ჩემი ნამუშევარი გასაყიდად By admin on April 7, 2016 რუბრიკები ხატისოფელში რუბრიკის მომზადებისას გვერდი ვერ ავუარეთ ღვთისმშობლისა და წმინდა გიორგის სახელობის ტაძრებს. მრავალსაუკუნე გამოვლილ უძველეს ორივე ტაძარს, ხეზე ქართული ჩუქურთმებით და ორიგინალური ორნამენტებით შემკული შესასვლელი კარები ამშვენებს, როგორც ხატისოფლელებმა აგვიხსნეს, ეს კარებები ხატისოფლელ 25 წლის პავლე მაღრაძეს საკუთარი ხელით შეუქმნია და მამაოს კურთხევით ტაძრებისათვის შეუწირავს. ხეზე სათუთად ამოტვიფრული, რელიგიური ორნამენტებით მოჩუქურთმებული ნამუშევრით აღფრთოვანებულმა გადავწყვიტე პირადად გამეცნო პავლე და მას საკუთარ სახელოსნოში ვეწვიე. ჩემი სტუმრობისას პავლე ხატისოფლის წმინდა გიორგის სახელობის ტაძრისთვის მეორე შესასვლელის კარებს ამუშავებდა. რთული და ხანგრძლივი სამუშაოს მიუხედავად, საქმე გადადო და ხეზე მხატვრულად დამუშავებული საკუთარი ნამუშევრები დამათვალიერებინა, ნანახმა მოლოდინს გადააჭარბა. პავლე მაღრაძე საკუთარ შემოქმედებას სულით, გულით და მთელი მისი არსებით გრძნობს, უსულო ხის საგანს ქართული ჩუქურთმითა და სხვადასხვა რელიგიური დეტალებით სულიერებას მატებს. 25 წლის ახალგაზრდა თვლის, რომ „სამყაროში ყველაფერი მოძრაობაში და განვითარებაში უნდა იყოს და ადამიანებს ჰქონდეთ სურვილი შემოქმედებითი უნარის განვითარებისა“ პავლე ასეც მოიქცა და შრომისმოყვარეობითა და მონდომებით ცოტა ხანში მოახერხა გამხდარიყო გამორჩეული შვილი, წარჩინებული სტუდენტი (კურსდამთავრებული) კარგი ოსტატი, შემომქმედი და როგორც მისი მოძღვარი უწოდებს,- „უფლის ჯარისკაცი“. -პავლე, როდის დაიწყეთ ხის მხატვრული დამუშავება? –ბავშვობიდან მიყვარდა ჩხირკედელაობა. ორივე პაპა ხელოსანი მყავდა, მათთან ხშირად დავდიოდი სახელოსნოში და ხისგან რაღაც-რაღაცეებს ვაკეთებდი. თავიდანვე მომწონდა და მიზიდავდა ხეზე მუშაობა, როდესაც ხატისოფლიდან ბოლნისში გადმოვედით საცხოვრებლად, ჯიმო ციხელაშვილმა შემასწავლა ხეზე კვეთა. 16 წლის ვიყავი, როდესაც მან ხის საგანზე ჩუქურთმა დამიხატა და დამავალა თვითონ ამომეკვეთა. კვეთა რომ დავასრულე ნამუშევარი ძალიან მოეწონა და ბოლნური ჯვრის გაკეთება დამავალა. ბოლნური ჯვარიც ძალიან მოეწონა, შემიქო და ამის შემდეგ აღარ გავჩერებულვარ. -მუშაობა რთულია? -რთულია და თან საინტერესო, მიჭირს დაწყება, მაგრამ თუ დავიწყე, ვეღარ ვჩერდები. ყველაფერს დრო სჭირდება, რასაც ვაკეთებ გულსა და სულს ვდებ რომ გამომივიდეს სრულყოფილთან მიახლოებული. -რატომ სრულყოფილთან ახლოს, და არა სრულყოფილი? -ამ სამყაროში სრულყოფილი მხოლოდ უფალია. -სამუშაოდ რა მასალას იყენებთ? -ძირითადად კაკალზე და მუხაზე ვმუშაობ, ზოგჯერ ბზაზეც. – თქვენი ნამუშევრები ძირითადად რელიგიური ხასიათისაა. -ხეზე კვეთა საქართველოში ერთ-ერთი უძველესი დარგია და მას ქრისტიანულ ხელოვნების დარგსაც უწოდებენ, ბუნებრივია, ჩემი ნამუშევრებიც რელიგიურია. -პავლე, თუ გაქვთ გამორჩეული და განსაკუთრებული ნამუშევრები? -როდესაც ხელჯვარი გავაკეთე, მამაოს ძალიან მოეწონა, შემდეგ შევთავაზე ხატისოფლის წმინდა გიორგის სახელობის ტაძრისთვის შესასვლელი კარი გამეკეთებინა. მამაოს მოეწონა აზრი და კურთხევა მომცა. მეც აღარ დავაყოვნე და საქმეს შევუდექი. რთული და ხანგრძლივი სამუშაოს შემდეგ, შესასვლელი კარი კარგი გამოვიდა და ზუსტად ეს არის ჩემთვის გამორჩეული და განსაკუთრებული ნამუშევარი. – ამ ყველაფრის კეთება რწმენის გარეშე შეუძლებელია – დიახ, რწმენის გარეშე ალბათ ვერ შევძლებდი, ღმერთი ძალიან მწამს, ეს ჩემს ნაშრომებშიც ჩანს. ვკითხულობ ბიბლიას, ხეზე კვეთისას ქართულ ხალხურ სიმღერებსა და საგალობლებს ვუსმენ. ვფიქრობ, რომ ეს საქმეს უფრო მიადვილებს. -როგორი სამუშაო გარემო გაქვთ, პირობები თუ გიწყობთ ხელს? -მაქვს საკუთარი სახელოსნო, სადაც მუდამ სიმშვიდეა. სამწუხაროდ არ მაქვს საკმარისი ხელსაწყოები, რის შოვნაც საქართველოში ჭირს. -რა დროს უთმობთ ერთ კონკრეტულ ნივთს? -არ ვჩქარობ, მირჩევნია ნელ-ნელა გავაკეთო. ღამის თევა არ მიყვარს, მირჩევნია დავისვენო და მეორე დღეს დასვენებული, ენერგიული შევუდგე მუშაობას. -გამოფენა-გაყიდვებში თუ მიგიღიათ მონაწილეობა? -კი, ხშირად, ჩემი ნამუშევრები ჩეხეთშიც იყო გატანილი, საიდანაც მადლობის სიგელი და სერთიფიკატი მივიღე. გაყიდვას რაც შეეხება, ერთხელ საქველმოქმედო აქციაზე გავიტანე ჩემი ნივთები და იცით ვინ იყო მყიდველი? (იცინის) დედა, მანაც ვერ გაიმეტა ჩემი ნამუშევარი გასაყიდად. -პავლე ვიცი, რომ წარჩინებული სტუდენტი იყავით -2008 წელს ჩავაბარე თბილისის ივანე ჯავახიშვილის სახელობის სახელმწიფო უნივერსიტეტში, ეკონომიკისა და ბიზნესის ფაკულტეტზე, წარჩინებით დავამთავრე ბაკალავრი და მაგისტრატურა. ამ ეტაპზე სწავლაში ხანმოკლე პაუზა მაქვს აღებული, წმინდა გიორგის სახელობის ტაძრის მეორე შესასვლელი კარი უნდა დავასრულო, ამის შემდეგ სწავლა დოქტორანტურაში უნდა გავაგრძელო და ისიც აუცილებლად წარჩინებით უნდა დავასრულო. -სწავლისა და ხეზე მხატვრული დამუშავების გარდა საქმიანობთ კიდევ რამეს? -წარმოშობით ხატისოფლიდან ვარ, იქ გვაქვს სახლი, სადაც ამჟამად არავინ ცხოვრობს. ყველაფერს ვაკეთებ, მიწას ვამუშავებ, ვენახს ვუვლი, მოკლედ რაც არის გასაკეთებელი ყველაფერს ვაკეთებ, უკან არ ვიხევ არაფერში. -სწავლის გაგრძელება მინდა. ასევე ვფიქრობ ავიყვანო მსურველები და შევასწავლო ეს საქმე.


text: კეთილი იყოს თქვენი მობრძანება ქართულ ვიკიციტატაში! ეს გვერდი დაგეხმარებათ ვიკიციტატაში ციტატის დამატების შექმნის პროცესს დაეუფლოთ. ექვსი ნაბიჯის განხორციელების შემდეგ, თქვენ შესძლებთ ციტატის გამოქვეყნებას. თითოეული შემდეგი ნაბიჯი არის წინა ნაბიჯის გაგრძელება. თუ კურსის დასრულების შემდეგ თქვენ დაგრჩებათ კითხვები, ყოველთვის შეგიძლიათ მიმართოთ ვიკიციტატის გამოცდილ რედაქტორებს, რომლებიც აუცილებლად დაგეხმარებიან. ვიკიციტატაში მუშაობის დაწყების წინ, კარგი იქნება, თუ დარეგისტრირდებით — მიუხედავად იმისა, რომ რეგისტრაცია სავალდებულო არ არის, მისი გავლის შემდეგ გაგიადვილებთ სხვა მომხმარებლებთან კავშირი და მოგეხსენბათ რამდენიმე ტექნიკურ აკრძალვას.


text: 1. ავირჩიოთ სურათი _ Open Image 2. შემდეგ ვაწვებით _Adjust Image ! და ვაწვებით This Tool will allow you to make a specifict color transparen ! შემდეგ Apply changes and convert to 266 colors 3. დააწექით _ Save Tag და შემდეგ Explort to WAD file! და OK 4. გამოსულ ფანჯარაში შევიდეთ იქ სადაც გაქვთ C.s ! მაგალითად D:/Games/Counter Strike Condiction Zero/cstrike და დააწექით ასო T-ს ! მონიშნეთ_ tempdecal.wad შემდეგ SAVE და OK! თუ ყველაფერს ესე გააკეთებთ თქვენ C.s ში დახატავთ სასურველ სურათს! ეს თავიდან რთულია მაგრამ საერთოდ არ არის ძნელი! ეს არის ექსკლუზივი ჩვენს საიტზე, ამ პროგრამის საშვალებით თქვენ შეძლებთ თქვენს სერვერზე შეყაროთ ბოტები, ეს მართლა მაგარია იმ სერვერისთვის რომელიც ჯერ კარგად გაბაზრებული არაა და ხალხიც აკლია, მაგალითად შემოვიდა ერთი კაცი სერვერზე მარტოა რა უნდა აკეთოს? აშკარად გავა არა? ხომ და ეს დაგეხმარებათ ხალხის მოგროვებაში! ასე რომ აუცილებლად გადაწერეთ, რაც მთავარია დატესტილია და 100% მუშა!


სუ-25 სუ-25 (ნატოს კლასიფიკაციით „Frogfoot“) წარმოადგენს ერთადგილიან რეაქტიულ თვითმფრინავს ორი ძრავით, რომელიც შეიქმნა სსრკ-ში სუხოის საკონსტრუქტორო ბიუროში. მისი შექმნის უმთავრესი მიზანი და დანიშნულება იყო საბჭოთა ქვეითი ჯარებისათვის საჰაერო მხარდაჭერა. პროტოტიპის პირველი გაფრენა განხორციელდა 1975 წლის 22 თებერვალს. თვითმფრინავის გამოცდის შემდეგ 1978 წელს, დაიწყო მისი სერიული წარმოება თბილისის საავიაციო ქარხანაში საქართველოს სსრ-ში. სუ-25, თავისი არსებობის 25 წლის მანძილზე, მრავალი საჰაერო ომის თვითმხილველი გახდა. მას აქტიურად იყენებდნენ ავღანეთის ომში მოჯაჰედების წინააღმდეგ ბრძოლაში. სუ-25-ებს იყენებდა ერაყის სამხედრო-საჰაერო ძალები 1980-1988 წლებში ირანის წინააღმდეგ ირან-ერაყის ომში. 1993 წელს აფხაზეთის ომის დროს აფხაზი სეპარატისტები რუსეთის დახმარებით სუ-25-ებს იყენებდნენ ქართველების წინააღმდეგ.[1] რვა წლის შემდეგ სუ-25-ებს აქტიურად იყენებს მაკედონიის სამხედრო-საჰაერო ძალები ალბანელი აჯანყებულების წინააღმდეგ 2001 წლის მაკედონიის კონფლიქტის დროს, ხოლო 2008 წელს კი საქართველო და რუსეთი იყენებდნენ სუ-25-ებს რუსეთ-საქართველოს ომში.[2] განვითარება [რედაქტირება] 1968 წლის დასაწყისში სსრკ-ის თავდაცვის სამინისტრომ გადაწყვიტა შეემუშავებინა სპეციალიზირებული დაჯავშნული მოიერიშე თვითმფრინავი, რომელიც საბჭოთა ქვეითი ჯარის საჰაერო მხარდაჭერას უზრუნველყოფდა. ამ თვითმფრინავის შექმნის იდეა გაჩნდა მეორე მსოფლიო ომის და ადგილობრივი ომების (1950-60 წწ.) დროინდელი მხარდამჭერი მოიერიშე თვითმფრინავების ანალიზის შემდეგ.[3] იმდროინდელი საბჭოთა გამანადგურებელ-ბომბდამშენები (სუ-7, სუ-17, მიგ-21 და მიგ-23) ვერ აკმაყოფილებდა ძირითად მოთხოვნას საჰაერო თავდაცვისათვის. თვითმფრინავებს გააჩნდა რამდენიმე ნაკლი, კერძოდ არსებული ჯავშანი ვერ უზრუნველყოფდა თვითმფრინავის სასიცოცხლო მნიშვნელობის ნაწილების დაცვას. ასევე, მათი ფრენის მაღალი სიჩქარე მფრინავს ხელს უშლიდა მიზანთან ვიზუალურ კონტაქტში. ამ პრობლემების მხედველობაში მიღების შემდეგ პავლე სუხოიმ და სუხოის საკონსტრუქტორო ბიურომ მოკლე ვადებში დაიწყეს აღნიშნულ პროექტზე მუშაობა, თავდაცვის სამინისტროსა და საავიაციო მრეწველობის სამინისტროსთან ერთად.[4] 1969 წლის მარტში საბჭოთა კავშირის სამხედრო-საჰაერო ძალებმა გამოაცხადა კონკურსი ახალი თვითმფრინავის შესაქმნელად. კონკურსში მონაწილეობას იღებდნენ: სუხოის საკონსტრუქტორო ბიურო, იაკოვლევის საკონსტრუქტორო ბიურო, ილიუშინის საკონსტრუქტორო ბიურო და მიქოიანის საკონსტრუქტორო ბიურო. სუხოიმ თავის პროექტ „T-8“-ზე მუშაობა დაასრულა 1968 წლის ბოლოს და 1972 წლის იანვარში შეუდგა პირველ საცდელ ნიმუშებზე (T8-1 და T8-2) მუშაობას. „T8-1“ კორპუსზე მუშაობა დასრულდა 1974 წლის 9 მაისის დღესასწაულისთვის. მიუხედავად ამისა, მას პირველი გაფრენა 1975 წლის 22 თებერვლამდე არ განუხორციელებია. საბჭოთა საჰაერო ძალების კონკურსში სუ-25-მა აჯობა თავის მთავარ კონკურენტ ილ-102-ს. „T8-1“ და „T8-2“ საცდელი ნიმუშების გაუმჯობესებაზე მუშაობის დროს, სუხოის საკონსტრუქტორო ბიურომ წამოაყენა წინადადება სუ-25-ების ნაწილის აწყობა დაწყებულიყო თბილისის 31-ე ქარხანაში, საქართველოს სსრ-ში, რომელიც იმ დროისათვის წარმოადგენდა მიგ-21yM-ის მთავარ საწარმოო ბაზას. ხანგრძლივი მოლაპარაკებებისა და საბჭოთა სამინისტროების ყველა სტადიაზე სახელმწიფო გამოცდის გავლის შემდეგ სუ-25-ს თბილისში წარმოებაზე ნებართვა გაიცა. წარმოება 1978 წელს დაიწყო. 1980-იანების ბოლოს და 1990-იანების დასაწყისში გამოჩნდა სუ-25 რამდენიმე ვარიანტი, მათ შორის მოდერნიზებული და სპეციალური დანიშნულებისთვის განკუთვნილი ვერსიები. ყველაზე მნიშვნელოვანი პროექტებია ორადგილიანი სავარჯიშო სუ-25yБ, ბუქსირებადი ვარიანტი სუ-25БM და ტანკსაწინააღმდეგო მოდელი სუ-25T. ამათ გარდა საქართველოსა და ებრაული ფირმა ელბიტის მიერ შეიქმნა საცდელი მოდელი სუ-25KM, მაგრამ ჯერ-ჯერობით ამ ვარიანტს დიდი კომერციული წარმატება არ მოუტანია. სუ-25 ერთადერთი დაჯავშნული თვითმფრინავია, რომელიც დღესაც იწარმოება.[5] რუსეთის სამხედრო-საჰაერო ძალებს გააჩნია ყველაზე დიდი რაოდენობით სუ-25-ები და გეგმავენ მათ მოდერნიზირებას სუ-25CM-მდე. აღნიშნულ პროექტზე მუშაობა 2007 წელს შენელდა ფინანსების უკმარისობის გამო. დიზაინი [რედაქტირება] სუ-25 გააჩნია ნორმალურ აეროდინამიულად განლაგებული ტრაპეციული ფრთები და ჩვეულებრივი საჭე. კორპუსის შემადგენლობაში გამოიყენება რამდენიმე ტიპის ლითონი: 60% ალუმინი, 19% ფოლადი, 13.5% ტიტანი, 2% მაგნიუმის შენადნობი და 5.5% სხვადასხვა ლითონები.[6] კაბინა [რედაქტირება] მფრინავი თვითმფრინავს მართავს ცენტრალური გადამრთველით და მარცხენა ხელის დროსელით. მფრინავი ზის კატაპულტირებად სავარძელში (სუ-27 მსგავსი) და გააჩნია ფრენის სტანდარტული ინსტრუმენტები. კაბინის უკან განთავსებულია 6 მმ სისქის ფოლადის ჩაფხუტი. კაბინას გააჩნია ჩაღრმავებული ფორმის ჩატანებული ერთმანეთზე მიდუღებული ტიტანის ფენები. კატაპულტირებადი სავარძლისთვის განკუთვნილი გიდის რელსები დამონტაჟებულია კაბინის უკანა კედელზე. მფრინავი კაბინაში ზის დაბლა და დაცულია გვერდებიდან დამცავი მექანიზმებით. უკეთესი დაცულობის გამო მფრინავის ხილვადობა შეზღუდულია. უკან ხედვა ძლიერ შეზღუდულია, თუმცა მისი კომპენსირებისათვის მაღლა დაყენებულია პერიოსკოპი. სამართავი კაბინა მოძველებულია, რომელსაც არ გააჩნია სენსორული ინდიკატორიც კი საქარე მინაზე.[7] იარაღი კაბინის ქვემოთ განყოფილებაში კაბინის ძირზე არის დაკიდული. ჰაერგაუმტარი საავიაციო განყოფილება მდებარეობს კაბინის უკან და წინა საწვავის ავზის წინ. კაბინის უკანა ნაწილის მარცხენა მხარეს დამონტაჟებულია კიბე, რომელიც უზრუნველყოფს კაბინაში მოხვედრას. ცხვირი აღჭურვილია ორი განმასხვავებელი გადამცემით. ფრთები და ფიუზელაჟი [რედაქტირება] სუ-25-ს ყველა ვერსიას გააჩნია ლითონის თავისუფლადმატარებელი ფრთები, მაღალი პროპორციები და მოწყობილობების მაღალი ტვირთამწეობა. ფრთა შედგება ორი სექციისგან, რომლებიც ფიუზელაჟთან ერთად ქმნის ერთ მთლიან ერთეულს. აეროდინამიური მუხრუჭები განთავსებულია ფრთების წვეროებში. აგრეთვე თითოეულ ფრთას გააჩნია 5-5 იარაღის საკიდი და ელერონი. სამართავი მოწყობილობა [რედაქტირება] სუ-25-ს ადრინდელი ვერსიები აღჭურვილი იყო ორი P95Ш ტიპის ტურბორეაქტიული ძრავით, რომელიც განთავსებული იყო ფიუზელაჟის კუდის ნაწილის ორივე მხარეს ცალკეულ განყოფილებებში. ძრავები და მის გარშემო მდებარე ფიუზელაჟის სტრუქტურები ცივდება ჰაერით, რომელიც მიეწოდება სპეციალური საჰაერო ხვრელებით. სადრენაჟო სისტემა აგროვებს ნავთობს, ჰიდრავლიკური სითხის ნარჩენებს და საწვავს ძრავებიდან გაფრენის ან წარუმატებელი სტარტის შემდეგ. მართვის სისტემის საშუალებით თითოეულ ძრავას შეუძლია დამოუკიდებლად მუშაობა. თვითმფრინავის ბოლო ვერსიები (სუ-25T და სუ-25TM) აღჭურვილია გაუმჯობესებული P-195 ტიპის ძრავებით. ექსპლუატაციის ისტორია [რედაქტირება] საბჭოთა კავშირის ომი ავღანეთში (1979-89) [რედაქტირება] 1981 წლის 19 ივლისს დასავლეთ ავღანეთის ავიაბაზა შინდარდზე განთავსდა მე-200 საჰაერო-დამრტყმელი ესკადრილია. ეს იყო პირველი სუ-25-ები ამ ქვეყნის ტერიტორიაზე. მათი მთავარი მიზანი იყო საჰაერო დარტყმების გამხორციელება მთებში დამალული ავღანელი აჯანყებული სამხედრო ძალებისთვის. ავღანეთში საბჭოთა ომის განმავლობაში სუ-25-დან გაშვებული იქნა დაახლოებით 139 ცალი ყველანაირი ტიპის მართვადი რაკეტა მოჯაჰედების თავშესაფრების მიმართულებით. ომის დაწყებიდან (1981 წელი), მისი დასასრულისთვის (1989 წელი) სამხედრო ოპერაციებში სულ 21 თვითმფრინავი იქნა დაკარგული. ირან-ერაყის ომი (1980-88) [რედაქტირება] სუ-25 გამოყენებულ იქნა 1980-1988 წწ. ირან-ერაყის ომშიც. ომის დროს ერაყის სამხედრო-საჰაერო ძალები აქტიურად იყენებდა სუ-25-ებს სხვადასხვა საჰაერო ამოცანებისთვის. ერთ-ერთი ინციდენტის დროს ირანული საზენიტო კომპლექსის რაკეტა მოხვდა ერაყის სუ-25-ს, მაგრამ მფრინავმა კატაპულტირება მოასწრო. ეს ირანის მიერ ერაყის სუ-25-ის დაზიანების ერთადერთი შემთხვევა იყო. სპარსეთის ყურის ომი (1991) [რედაქტირება] სპარსეთის ყურეში ომის დროს (ოპერაცია "უდაბნოს ქარიშხალი") კოალიციის ძალებს უდიდესი უპირატესობა ჰქონდათ. 1991 წლის 25 იანვარს ერაყის სამხედრო-საჰაერო ძალების კუთვნილი 7 სუ-25 გაიქცა ერაყიდან და დაეშვნენ ირანში. 1991 წლის 6 თებერვლის საღამოს აშშ-ის სამხედრო-საჰაერო ძალების ორმა F-15C დაიჭირა ერაყის მიგ-21 და რამდენიმე სუ-25. ოთხივე ერაყული თვითმფრინავი დაცხრილულ იქნა. ეს იყო ერთადერთი შემთხვევა, ერაყის სუ-25-ების საჰაერო ბრძოლაში ჩაბმისა. ეთიოპია-ერიტრეის ომი (1998-2000) [რედაქტირება] სუ-25-ები გამოიყენებოდა ეთიოპიის სამხედრო-საჰაერო ძალების მიერ. 2000 წლის 15 მაისს ეთიოპიის კუთვნილი სუ-25 დააზიანა ერიტრეის მიგ-29-მ, რასაც ემსხვერპლა მფრინავის სიცოცხლე. მაკედონიის კონფლიქტი (2001) [რედაქტირება] სუ-25 იყენებდა მაკედონიის სამხედრო-საჰაერო ძალები 2001 წლის მაკედონიის კონფლიქტის დროს ალბანელი სეპარატისტების წინააღმდეგ. 2001 წლის 24 ივნისიდან თვითმფრინავმა განახორციელა მრავალჯერადი თავდასხმა სეპარატისტების პოზიციებზე. ყველაზე წარმატებული ოპერაცია განხორციელდა 2001 წლის 10 აგვისტოს სოფელ რადუშაში, როდესაც სუ-25 თავს დაესხა ალბანელ მებრძოლებს, რომლებმაც ორი დღით ადრე ჩასაფრება მოუწყეს მაკედონიელ სამხედროებს და 16 კაცი მოკლეს. კოტ-დ’ივუარ-საფრანგეთის ომი (2004) [რედაქტირება] 2004 წლის 6 ნოემბერს ადგილობრივი დროით 13:00-ზე. სულ მცირე ერთი კოტ-დ’ივუარის კუთვნილი სუ-25 თავს დაესხა საფრანგეთის სამშვიდობო ძალებს ქალაქ ბუაკეში. ინციდენტის შედეგად დაიღუპა 9 და დაიჭრა 37 ფრანგი სამხედრო მოსამსახურე. ამის საპასუხოდ საფრანგეთის შეირაღებულმა ძალებმა მიიღო შესაბამისი ზომები და თავს დაესხა იამუსუკროს აეროპორტს, სადაც გაანადგურეს კოტ-დ’ივუარის სამხედრო-საჰაერო ძალების კუთვნილი 2 ცალი სუ-25. რუსეთ-საქართველოს ომი (2008) [რედაქტირება] 2008 წლის აგვისტოში რუსეთ-საქართველოს ომის დროს დაუდგენელი რაოდენობის საქართველოს სამხედრო-საჰაერო ძალების კუთვნილი სუ-25-ები ბომბავდნენ მიზნებს სამხრეთ ოსეთში, ხოლო მას შემდეგ რაც ე.წ. „სამხრეთ ოსეთის“ საჰაერო სივრცე დაიკავეს რუსულმა თვითმფრინავებმა, ქართულმა მხარემ ფრენები საერთოდ შეწყვიტა. რუსეთის სამხედრო-საჰაერო ძალების თვითმფრინავები სუ-24-ები და მცირე რაოდენობით სუ-25-ები კი განუწყვეტლივ ბომბავდნენ ქალაქ გორს და ყველა სამხედრო ბაზასა თუ აეროპორტს. ქართული მხარის ინფორმაციით აგვისტოს ომის დროს რუსეთმა დაკარგა 22 საფრენი აპარატი, მაგრამ რუსულმა მხარემ დაადასტურა მხოლოდ სამი სუ-25-ის დაკარგვა. 2008 წლის აგვისტოს დასაწყისში რუსული სუ-25-ები თავს დაესხა თბილისის საავიაციო ქარხანას და დაბომბა ქარხნის აეროდრომი. ვარიანტები [რედაქტირება] სუ-25 [რედაქტირება] თვითმფრინავის ძირთადი ვერსიის წარმოება დაიწყო საბჭოთა საქართველოში თბილისის 31-ე ქარხანაში. 1978-1989 წლებში საქართველოში აეწყო 582 ერთადგილიანი სუ-25, ამ მაჩვენებელში არ შედიოდა საექსპორტო პროგრამით გათვალისწინებული სუ-25K. ეს თვითმფრინავი წარმოადგენს რუსეთის სამხედრო-საჰაერო ძალების მთავარ ბირთვს. რუსეთის სუ-25-ების ფლოტი დღეისათვის უდიდესია მსოფლიოში. თვითმფრინავს ექსპლუატაციის პერიოდში განცდილი აქვს მრავალი უბედური შემთხვევა გამოწვეული სისტემის გაუმართაობით. ამ ინციდენტების კვალდაკვალ აიკრძალა მისი მთავარი შეიარაღების C-24 ტიპის რაკეტების გამოყენება. მის ნაცვლად შეიარაღებაზე მიიღო ФAБ-500 ტიპის 500 კილოგრამიანი მსხვრევად-ფუგასური საავიაციო ჭურვები. სუ-25K [რედაქტირება] სუ-25K (KoMMepчeckий) საექსპორტო კომერციული ვარინტი შეიქმნა სუ-25-ის მთავარი მოდელის ბაზაზე. ეს მოდელი იწარმოებოდა აგრეთვე თბილისის 31-ე ქარხანაში. თვითმფრინავის ეს მოდელი საბჭოთა საჰაერო ძალების კუთვნილისგან განსხვავდებოდა კაბინის მცირე დეტალებით. სულ 1984-1989 წლებში დაახლოებით 180 ცალი სუ-25K იქნა გამოშვებული. სუ-25yБ [რედაქტირება] 1977 წელს ააწყვეს პირველი სუ-25yБ (yчeбHo-БoeBoй). მის პირველ საცდელ ნიმუშს T-8yБ-1 ეწოდა, რომელიც რეალიზებულ იქნა 1985 წლის ივლისში. ამავე წლის 12 აგვისტოს ულან-უდეს ქარხნის აეროდრომზე განხორციელდა მისი პირველი გაფრენა. თვითმფრინავის მთავარი მიზანი იყო მფრინავებისთვის წვრთნის ჩატარება და კადეტების მომზადება საბჭოთა საჰაერო ძალების მფრინავთა სკოლისთვის. 1986 წლის ბოლოსთვის ულან-უდეში აიწყო 25 ცალი სუ-25yБ, თუმცა მისი საბოლოო გამოცდები დასრულებული არ იყო და ამიტომ მისი დაშვება საბჭოთა კავშირის შეიარაღებაში ოფიციალურად არ მოხდა. სუ-25yБK [რედაქტირება] 1986-1989 წლებში სუ-25yБ მშენებლობის პარალელურად ულან-უდეს ქარხანაში მუშაობენ მისი კომერციული ვარიანტის სუ-25yБK (yчeбHo-БoeBoй KoMMepчeckий) შექმნაზე, რომელიც განკუთვნილი იყო იმ ქვეყნებში საექსპორტოდ რომლებმაც მიიღეს სუ-25K. სუ-25yTГ [რედაქტირება] სუ-25yTГ (yчeбHo-TpeHиpoBoчHый c ГakoM) წარმოადგენს სუ-25yБ ვარიანტს, რომლის შექმნის მთავარი მიზანი მფრინავებისათვის ავიამზიდიდან აფრენა-დაფრენის შესწავლა გახდა. 1988 წელს შედგა მისი პირველი გაფრენა და ამასთან ერთად გამოუშვეს 10 ცალი სუ-25yTГ. 1991 წლის შემდეგ რუსეთის შეირაღებაზე დარჩა მხოლოდ ნახევარი, რომელსაც იყენებდა ერთადერთი ავიამზიდი "ადმირალი კუზნეცოვი". თვითმფრინავების ესეთი მცირე რაოდენობა არ იყო საკმარისი მფრინავების სრულად მოსამზადებლად, ამიტომ მათ დიდი რაოდენობით სუ-25yБ გადააკეთეს სუ-25yTГ და ეწოდათ სუ-25yБП (yчeбHo-БoeBoй ПaлyбHый) რაც მიუთითებდა მათ სამხედრო-საზღვაო კუთვნილებაზე. დაახლოებით 10 თვითმფრინავი ამჟამადაც რუსეთის ფლოტის ექსპლუატაციაშია როგორც 279-ე სამხედრო-საზღვაო პოლკის ავიაციის ნაწილი. სუ-25БM [რედაქტირება] სუ-25БM (БykcиpoBщиk MишeHeй) წარმოადგენს სუ-25-ის ვარიანტს, რომლის განვითარებაც 1986 წელს დაიწყო. საცდელი ნიმუშის სახელად T-8БM1 გაფრენა პირველად თბილისში 1990 წლის 22 მარტს შედგა და გამოცდების შემდეგ თვითმფრინავი ჩაშვებულ იქნა სერიულ წარმოებაში. სუ-25БM-ის შექმნის მიზანი იყო მიწა-მიწა და მიწა-ჰაერის კლასის სამხედრო-საზღვაო სარაკეტო სისტემების თვითმფრინავის ბუქსირით ტრანსპორტირება პოლიგონზე. ეს ყოველივე მოქმედებაში მოყვანილი იქნა P-195 ტიპის ძრავისა და შორი მოქმედების სანავიგაციო სისტემა PCДH-10 (დასავლური LORAN-ის სისტემის ანალოგი) დახმარებით. სუ-25T [რედაქტირება] სუ-25T (TaHkoBый) არის სპეციალური ტანკსაწინააღმდეგო ვერსია, რომლის ბრძოლისუნარიანობა წარმატებით იქნა გამოცდილი ჩეჩნეთის ომის დროს. მასში შეცვლილია რადიოტექნიკა, დამატებული არის "ШkBaл"-ის სისტემა, ლაზერული მანძილმზომი და ასევე თვითმფრინავის ცხვირში მიზნის მანიშნებელი (იგივე სისტემაა გამოყენებული Ka-50 ტიპის ვერტმფრენში). "ШkBaл"-ის ღამის ხედვის შესაძლებლობები შეზღუდულია. სუ-25T აგრეთვე შუძლია მართვადი კამერით აღჭურვილი ბომბების KAБ-500Kp და X-29T ტიპის მართვადი კამერით აღჭურვილი მძიმე ტაქტკიური მიწა-ჰაერის კლასის რაკეტების გამოყენება. სუ-25T მეორე თაობაა სუ-25TM (ასევე ცნობილი როგორც სუ-39), რომელშიც განვითარებულია სანავიგაციო და თავდასხმითი სისტემები და გააჩნია მაღალი გამძლეობა. თვითმფრინავში სუ-25 მსგავსად შენარჩუნებულია "ШkBaл"-ის სისტემა და დამატებული აქვს "Koпbe" ტიპის რადარი, რომელიც გამოიყენება საჰაერო და საზღვაო მიზნებისთვის. რუსეთის სამხედრო-საჰაერო ძალებმა ამჟამად ორივე ვერსიის თვითმფრინავი მცირე რაოდენობით მიიღო, ხოლო ამ თვითმფრინავებისთვის განკუთვნილი გაუმჯობესებული საავიაციო სისტემები გამოიყენეს სუ-25CM-ში. სუ-25KM [რედაქტირება] სუ-25KM (KoMMepчeckий MoдepHизиpoBaHHый) მეტსახელად "სკორპიონი" წარმოადგენს სუ-25-ის მოდერნიზებულ ვარიანტს, რომლის წარმოებაც 2001 წელს დაიწყო. მწარმოებელია თბილისის საავიაციო ქარხანა პარტნიორ ებრაულ ფირმა ელბიტთან ერთად. საცდელი მოდელის პირველი გაფრენა შედგა 2001 წელს თბილისში. სუ-25KM თვითმფრინავები მთლიანად საქართველოს სამხედრო-საჰაერო ძალების შემადგენლობაშია. თვითმფრინავი იყენებს სუ-25-ის სტანდარტულ კორპუსს დამატებული საავიაციო რადიოელექტრონიკით, შუშის კაბინით, ციფრული რუკის გენერატორით, კომპიუტერიზირებული იარაღის სისტემით და სხვ. მუშაობის ამაღლება მოიცავს ძალიან ზუსტ სანავიგაციო სისტემას, რომლის დახმარებითაც როგორც დღისით ისე ღამით და ნებისმიერ ამინდში შეუძლია დავალების შესრულება. ის ასევე სრულიად თავსებადია ნატოს სტანდარტებთან. სუ-28 [რედაქტირება] სუ-28 (ასევე ცნობილი როგორც სუ-25yT - yчeбHo-TpeHиpoBoчHый) მთავარი გაუმჯობესებული რეაქტიული სავარჯიშო თვითმფრინავია. ის აწყობილია სუ-25yБ ბაზაზე, როგორც სუხოის საკონსტრუქტორო ბიუროს კერძო ინიციატივა. სუ-28 მსუბუქი საჰაერო ხომალდია შექმნილი ჩეხოსლოვაკური L-39 ალბატროსის შესაცვლელად. სუ-25yБ-საგან განსხვავებით მას გააჩნია რამდენიმე ნაკლი, იარაღის მართვის სისტემაში, ჩამონტაჟებულ იარაღში, კორპუსის ჯავშანში და სხვ. სხვები [რედაქტირება] - სუ-25P (PaзBeдчиk) – ტაქტიკური მზვერავი შემუშავებული 1978 წელს, მაგრამ მისი წარმოება არ დაწყებულა. - სუ-25y3 (yчeбHый 3-MecTHий) – ასევე ცნობილი როგორც "Pycckaя Tpoйka", წარმოადგენს 3 ადგილიან სავარჯიშო თვითმფრინავს. 1991 წელს ფინანსების უკმარისობის გამო პროეტი შეჩერდა. - სუ-25y (yчeбHый) – სუ-25-ის საწვრთნელი ვარიანტი წარმოებული საქართველოში 1996-1998 წლებში. სულ აწყობილ იქნა 3 თვითმფრინავი და ყველა საქართველოს სამხედრო-საჰაერო ძალებისთვის. ოპერატორები [რედაქტირება] - ავღანეთი - 1986-1990 წლებში საბჭოთა კავშირმა სუ-25-ები გადასცა ავღანეთის მთავრობას. სხვადასხვა წყაროს ინფორმაციით ავღანეთის სუ-25-ების რაოდენობა 12-დან 60-მდე მერყეობს. ავღანური სუ-25-ების ფაქტობრივი რაოდენობა დაუდგენელია. ბოლო დროს კოალიციური ძალების მიერ ჩატერებული ოპერაციებისას არ იქნა გამოვლენილი ავღანური სუ-25-ების ოპერაციის კვალი, რაც შესაძლებელს ხდის, რომ სუ-25-ები ქვეყანას ფაქტობრივად არასოდეს შეუძენია. - აზერბაიჯანი (29) - აზერბაიჯანს სუ-25 საბჭოთა კავშირის დაშლის შემდეგ მემკვიდრეობით არ მიუღია, ერთადერთი თვითმფრინავი მიიღეს 1992 წლის აპრილში რუსეთის სამხედრო-საჰაერო ძალების დეზერტირი პილოტის დახმარებით. ამ ინციდენტის შემდეგ აზერბაიჯანმა შეიძინა სულ მცირე 5 ცალი სუ-25 და ერთი სუ-25 საქართველოს სამხედრო-საჰაერო ძალების დეზერტირისგან მიიღეს. სავარაუდოდ დანარჩენი თვითმფრინავები მოგვიანებით იქნა შეძენილი, რადგან 2001 წლის ინვენტარიზაციისას 3 თვითმფრინავი აღმოაჩნდა აზერბაიჯანს მიუხედავად მთიანი ყარაბაღის ომში სომხეთთან ბრძოლისას დაკარგული 4 სუ-25-სა. - ანგოლა - 1988 წლის დასაწყისში სსრკ-სა და ანგოლას შორის გაფორმდა ხელშეკრულება რომელიც უზრუნველყოფდა ქვეყნისათვის სუ-25-ების მიწოდებას. ანგოლის საექსპორტო ხელშეკრულება ითვალისწინებდა 12 ერთადგილიან სუ-25K და 2 საწვრთნელ სუ-25yБK. მოგვიანებით ეს რიცხვი გაიზარდა სულ მცირე 3 ორადგილიანი სატრანსპორტო საშუალებით. - ბელარუსი (76) - საბჭოთა კავშირის დაშლის შემდეგ, ბელარუსი დსთ-ს მეორე სახელმწიფოა რუსეთის შემდეგ რომელსაც სუ-25-ების მნიშვნელოვანი რაოდენობა აქვს. 70 ცალი სუ-25 და 6 ცალი სუ-25yБ 2004 წლისთვის თავმოყრილი იყო ლიდას ავიაბაზაზე. - ბულგარეთი (32) - ბულგარეთი ვარშავის ხელშეკრულების მეორე წევრი ქვეყანა იყო რომელმაც 1985 წელს მიიღო სუ-25-ის პირველი ვარიანტები სუ-25K და სუ-25yБK. თვითმფრინავები განკუთვნილი იყო უკვე მოძველებული მიგ-17-ების ჩასანაცვლებლად, რომლებიც ბულგარეთის სამხედრო-საჰაერო ძალების მთავარ ნაწილს შეადგენდა. 2004 წლისთვის 20 სუ-25K და 3 სუ-25yБK განლაგებული იყო ბეზმერის ავიაბაზაზე. - ეთიოპია (4) - ორი სუ-25T და ორი სავარჯიშო სუ-25yБK ჯერ კიდევ 2000 წლის პირველ მეოთხედში ყავდა ეთიოპიას. ზემოთაღნიშნული თვითმფრინავები მოხსნილი იყო რუსეთის შეიარაღებიდან, რის შემდეგაც ისინი გადაკეთებულ იქნენ ეთიოპიის სამხედრო-საჰაერო ძალების მოთხოვნის შესაბამისად. შეძენის შემდეგ ამ თვითმფრინავებს ეთიოპია იყენებდა სამხედრო ოპერაციებში ერიტრეის აჯანყებული ჯგუფების წინააღმდეგ. - ეკვატორული გვინეა (4) - 2005 წელს 4 სუ-25, აქედან 2 სუ-25yБ შეიარაღებაზე მიიღო ეკვატორული გვინეის სამხედრო-საჰაერო ძალებმა. თვითმფრინავის მიმდინარე სტატუსი უცნობია. - ერიტრეა (6) - სულ 6 ცალი სუ-25 მიიღო შეიარაღებაზე ერიტრეის სამხედრო-საჰაერო ძალებმა 2001-2006 წწ. - თურქმენეთი (43) - საბჭოთა კავშირის დაშლის შემდეგ ახლად შექმნილ თურქმენეთის დამოუკიდებელ რესპუბლიკას გადაეცა 46 ცალი სუ-25. თურქმენეთსა და საქართველოს შორის შეთანხმების თანახმად 1999 წელს ორმოცდახუთ თვითმფრინავს რესტავრაცია ჩაუტარდა თბილისის საავიაციო ქარხანაში როგორც მიწოდებული ბუნებრივი აირის საფასური. რის შემდეგაც თვითმფრინავები დაბრუნდა თურქმენეთის სამხედრო-საჰაერო ძალებში. რესტავრირებული თვითმფრინავები გადაიტანეს აკ-ტეპეს ავიაბაზაზე. 2004 წლის მონაცემების თანახმად ამ ბაზაზე 18 ექპლუატაციაში მყოფი სუ-25 ბაზირებდა. - ირანი (13) - 1991 წლის 21 იანვარს ერაყის სამხედრო-საჰაერო ძალების კუთვნილი 7 სუ-25 ერაყში მიმდინარე საომარი მოქმედებების გამო დროებითი უსაფრთხოების ზონის მოსაძებნად გაემართა ირანის მიმართულებით. ირანელთა აზრით ეს თვითმფრინავები საჩუქარი იყო მათი ძველი მოწინააღმდეგისგან და ისინი ხელში ჩაიგდეს, თუმცა სათადარიგო ნაწილების და დოკუმენტაციის არქონის გამო ირანის სამხედრო-საჰაერო ძალებს ისინი არასოდეს გამოუყენებია. ირანის ისლამური რევოლუციური დაცვის კორპუსის საჰაერო ძალებმა თავის ინვენტარს მიუმატა სულ მცირე 6 სუ-25. - კონგოს დემოკრატიული რესპუბლიკა (4) - 1999 წლის ბოლოს თბილისის საავიაციო ქარხანამ კონტრაქტი გააფორმა კონგოს დემოკრატიულ რესპუბლიკასთან, რომელიც ითვალისწინებდა კონგოს დემოკრატიული რესპუბლიკის სამხედრო-საჰაერო ძალებისთვის 10 ცალი სუ-25K მიწოდებას. აღნიშნული კონტრაქტი შეფასებული იყო 6 მილიონ აშშ დოლარად. პირველი ოთხი თვითმფრინავი ან-124-ის ბორტზე 1999 წლის ნოემბერში ავიდა, ხოლო დანარჩენი 6 კი 2000 წლის იანვარში მიეწოდა. - პერუ (18) - 1998 წლის ბოლოს პერუმ ბელარუსისგან მიიღო რესტავრირებული 18 სუ-25. მიწოდება ითვალისწინებდა 10 ერთადგილიან და 8 ორადგილიან სავარჯიშო სუ-25yБ. თვითმფრინავები აწყობილი იყო სსრკ-ის დანგრევისას და წარმოადგენდა საბჭოთა სუ-25-ების ბოლო ვერსიას. 1998-2005 წლებში სულ მცირე 25 მსუბუქ სატრანსპორტო კოკაინით დატვირთულ თვითმფრინავზე იქნა იერიში მიტანილი პერუს კუთვნილი სუ-25-ებით. - რუსეთი (241) - დღეისათვის რუსეთს სუ-25-ების შემცირებული ფლოტი გააჩნია. გამოყენებაში მყოფი მთავარი ვარიანტებია ერთადგილიანი სუ-25, ორადგილიანი სუ-25yБ და სუ-25БM. ამათ გარდა რუსეთის სამხედრო-საჰაერო ძალებმა მიიღო მცირე რაოდენობით ტანკსაწინააღმდეგო სუ-25T, რომლებიც წარმატებით გამოსცადეს ჩეჩნეთის საომარი მოქმედებების დროს. სუ-25-ებს აგრეთვე იყენებს რუსეთის სამხედრო-საზღვაო ფლოტი, რომლის შემადგენლობაშიცაა სტანდარტული სუ-25, სუ-25yБ და სუ-25yTГ. 2008 წლისათვის რუსეთის საჰაერო ძალების სამსახურში იყო 245 სუ-25. - საქართველო (9) - სსრკ-ის დაშლის შემდეგ საქართველოს ფაქტობრივად არცერთი თვითმფრინავი არ მიუღია. მხოლოდ რამდენიმე ერთეული ერთადგილიანი სუ-25 დარჩა ქარხანაში საქართველოს დამოუკიდებლობის გამოცხადების შემდეგ, რომლებიც საქართველოს სამხედრო-საჰაერო ძალებს გადაეცა. 2004 წლისთვის საქართველოს ყავდა 9 სუ-25. აქედან 8 სუ-25KM (ისრაელის დახმარებით მოდერნიზირებული სუ-25-ის ვერსია) და 1 სუ-25. - სომხეთი (16) - საბჭოთა კავშირის დაშლის შემდეგ სომხეთს, ისევე როგორც აზერბაიჯანს, არ შეხვდა არცერთი სუ-25, თუმცა 1991-1992 წლებში ყარაბაღის ომის დროს სომხეთმა არაოფიციალურად შეიძინა მცირე რაოდენობით თვითმფრინავები (11 ერთადგილიანი მანქანა და 4 სუ-25yБ). - სუდანი (4) - 31 დეკემბერს ქვეყნის დამოუკიდებლობის დღისადმი მიძღვნილ აღლუმზე სუდანის სამხედრო-საჰაერო ძალებმა წარმოადგინეს ახალი სუ-25-ები. - უზბეკეთი - 1990 წლამდე საბჭოთა კავშირის სამხედრო-საჰაერო ძალების ექსპერიმენტული სასწავლო ცენტრი განთავსებული იყო უზბეკეთში ჩირჩიკის ავიაბაზაზე, რომელიც აღჭურვილი იყო დაახლოებით 20 სუ-25, სუ-25yБ და სუ-25БM-ით. 1991 წელს სუ-25-ების მცირე რაოდენობა აგრეთვე განთავსებული იყო ჯიზაკის ავიაბაზაზე, მაგრამ 1991 წლის შემდეგ უზბეკეთში არსებული ყველა სუ-25 კონცენტრირებული იყო ჩირჩიკში. საბჭოთა კავშირის ნგრევის შემდეგ ყველა სუ-25 რომლებიც მდებარეობდა სუვერენული რესპუბლიკის ტერიტორიაზე ახალი მთავრობის საკუთრება გახდა. - უკრაინა (55) - საბჭოთა კავშირის დაშლის შემდეგ უკრაინამ მიიღო 92 ცალი სხვადასხვა ვარიანტის სუ-25. ამჟამად უკრაინის სამხედრო-საჰაერო ძალები მართავს დაახლოებით 60 სუ-25, სუ-25yБ და სუ-25yTГ, რომელსაც ხელმძღვანელობენ 299-ე დამოუკიდებელი შემტევი პოლკი განლაგებული კულბაკინოს ბაზაზე ყირიმში და 456-ე შემტევი პოლკი განლაგებული ჩორტკივში. სხვადასხვა წყაროების თანახმად 30-მდე სუ-25 შენახულია 4070-ე სარეზერვო ბაზაზე. - ყაზახეთი (14) - 1995 წლის დეკემბერში ყაზახეთის სამხედრო-საჰაერო ძალებმა მიიღეს 12 ერთადგილიანი სუ-25 და 2 სავარჯიშო სუ-25yБ. ეს წარმოადგენდა კომპენსაციას სტრატეგიული ბომბდამშენების ტუ-95MC-ების დაბრუნებისათვის, რომელიც საბჭოთა კავშირის დაშლის შემდეგ დარჩა ყაზახეთის ტერიტორიაზე. ყაზახური სუ-25-ები განლაგებულია ქვეყნის სამხრეთში მდებარე ჩიმკენტის ავიაბაზაზე. - ჩადი (2) - 2008 წლის შუა პერიოდში ჩადმა ხელშეკრულება გააფორმა უკრაინასთან 6 ცალი სუ-25-ს შესყიდვაზე, მაგრამ 2008 წლის 1 ნოემბრისთვის მხოლოდ 2 მათგანი მიიღო. - ჩრდილოეთი კორეა (40) - ჩრდილოეთ კორეა პირველი აზიური ქვეყანა იყო, რომელმაც სუ-25 მიიღო. მოკლე პერიოდში 1987 წლის ბოლოდან 1989 წლამდე ჩრდილოეთ კორეამ შეიძინა სულ მცირე 32 ერთადგილიანი სუ-25K და 4 სუ-25yБK. თვითმფრინავები ბაზირებს ფხენიანიდან 80 კილომეტრში სონჩონის ავიაბაზაზე, რომელსაც გააჩნია უმთავრესად გამაგრებული ბუნებრივი ანგარი აღჭურვილი ჩვეულებრივი და ბირთვული რაკეტებისგან დასაცავად. ყოფილი ოპერატორები [რედაქტირება] - ერაყი - ირან-ერაყის ომის ადრეულ ეტაპზე ერაყი დაუახლოვდა საბჭოთა კავშირს თხოვნით მიეყიდა მისთვის მრავალფეროვანი სამხედრო შეიარაღება. შედეგად ერაყი გახდა პირველი ქვეყანა არაწევრი ვარშავის ხელშეკრულებისა, რომელმაც მიიღო სუ-25K და სუ-25yБK. ითვლება, რომ ერაყმა საერთო ჯამში მიიღო 73 სუ-25, საიდანაც 4 ცალი სავარჯიშო იყო. 1998 წლის იანვრისთვის ერაყი ჯერ კიდევ ფლობდა 12 ცალ სუ-25, საიდანაც 3 ცალი შემჩნეული იყო 2002 წელს დემონსტრაციაზე ბაღდადში. მიუხედავად ამისა აშშ-ის ერაყში შეჭრის შემდეგ თანდათანობით სუ-25-ები შეამცირეს. - კოტ-დ’ივუარი (სპილოს ძვლის ნაპირი) (4) - 9 ფრანგი ჯარისკაცი დაიღუპა და 23 დაიჭრა კოტ-დ’ივუარის კუთვნილი 2 სუ-25-ის მიერ ფრანგული პოზიციების დაბომბვისას. ამის საპასუხოდ ფრანგმა ჯარისკაცებმა იამუსუკროს ავიაბაზაზე მიწაზევე გაანადგურეს მათი სუ-25-ები. - მაკედონია (4) - მაკედონიის რესპუბლიკამ 2001 წლის მაკედონიის კონფლიქტის შემდეგ შეიძინა 3 ერთადგილიანი სუ-25 და 1 სუ-25yБ. უკრაინის ხელისუფლება მაკედონიას აწვდიდა უკრაინის სამხედრო-საჰაერო ძალების შეიარაღებიდან მოხსნილ თვითმფრინავებს. 2004 წელს აღნიშნული თვითმფრინავები მოხსნეს მაკედონიის შეიარაღებიდან და 2005 წელს მიჰყიდეს საქართველოს. - სლოვაკეთი - სლოვაკეთის სამხედრო-საჰაერო ძალებმა ჩეხოსლოვაკიის დაშლის შემდეგ მიიღეს 12 სუ-25K და 1 სუ-25yБK. თვითმფრინავები ბაზირებდნენ სლოვაკეთის 33-ე ავიაბაზაზე მალაკი-კუჩინაში. მოგვიანებით მიყიდული იქნა სომხეთისათვის. - სსრკ - თვითმფრინავები გადაეცა მემკვიდრე ქვეყანას. - ჩეხეთი - ჩეხოსლოვაკიის დაშლის შემდეგ ჩეხეთის რესპუბლიკას ჰქონდა 24 სუ-25K და 1 სუ-25yБK. 2000 წლის დეკემბერში ჩეხური სუ-25 მოხსნილი იქნა შეიარაღებიდან და შესანახად გადაიტანეს პრეროვის სამხედრო ავიაბაზაზე. - ჩეხოსლოვაკია - თვითმფრინავები გადაცემულ იქნა მემკვიდრეებზე თანაფარდობით 2:1 ჩეხეთის სასარგებლოდ. ავარიები და ინციდენტები [რედაქტირება] - 2006 წლის დეკემბერში კონგოს დემოკრატიული რესპუბლიკის სამხედრო-საჰაერო ძალების კუთვნილი სუ-25K ჩვეულებრივი ბაზირების ადგილის შეცვლის დროს გაუჩინარდა. მისი ჩამოვარდნის კვალი ვერსად ვერ აღმოაჩინეს. - კონგოს სხვა სუ-25K-მ კატასტროფა განიცადა 2007 წელს ქალაქ კისანგალთან დამოუკიდებლობის დღისადმი მიძღვნილი ჩვენებისას, რასაც ემსხვერპლა მფრინავი. გამოძიებამ დაადგინა, რომ კატასტროფის მიზეზი ძრავის გაჩერება გახდა. - 2008 წლის 20 მარტს რუსეთის სამხედრო-საჰაერო ძალების სუ-25 ჰაერში აფეთქდა, რასაც მფრინავის სიცოცხლე ემსხვერპლა. გამოიძებამ აჩვენა, რომ აფეთქების მიზეზი მოხვედრილი რაკეტა იყო რომელიც შემთხვევით გაუშვეს. უბედური შემთხვევის შემდეგ გამოძიების დასრულებამდე სუ-25-ების ფრენა დროებით შეჩერდა. ტექნიკური მახასიათებლები [რედაქტირება] ძირითადი მაჩვენებლები - ეკიპაჟი: ერთი კაცი - სიგრძე: 15.33 მ - ფრთის გაქანი: 14.36 მ - სიმაღლე: 4.80 მ - ფრთის ფართობი: 30.1 მ2 - ცარიელის წონა: 10,740 კგ - დატვირთულის წონა: 16,990 კგ - მაქსიმალირი ასაფრენი წონა: 20,500 კგ - ძრავის ტიპი: TPД P-195 - ძრავების რაოდენობა: 2 - წნევა: 44.18 კგ/ძალა მოქმედება - მაქსიმალური სიჩქარე: 950 კმ/სთ - საბრძოლო რადიუსი: 375 კმ - პრაქტიკული ჭერი: 10,000 მ შეიარაღება - 1× 30 მმ-იანი ქვემეხი ГШ-30-2, საბრძოლო კომპლექტი - 250 - თვითმფრინავის საბრძოლო დატვირთვა 11 საკიდზე 4,400 კგ-ია. მას შეუძლია ბორტზე ჰაერი-ჰაერი კლასის რაკეტების P-3(AA-2) ან P-60(AA-8) და ჰაერი-მიწა კლასის რაკეტების X-25MЛ, X-29Л და C-25Л აღება. სქოლიო [რედაქტირება] - ↑ „სოხუმის აღება“. ჟურნალი „ტაიმი“, 4 ოქტომბერი, 1993. - ↑ „ჩრდ. ოსეთის პრეზიდენტი: ქართული თვითმფრინავები ბომბავენ ჰუმანიტარული დახამრების კონვოის სამხრეთ ოსეთისთვის“. ინტერფაქსი, 8 აგვისტო, 2008. წაკითხულია: 8 აგვისტო, 2008. - ↑ Gordon and Dawes 2004, p. 6-7. - ↑ Gordon and Dawes 2004, p. 8. - ↑ 2007 წლის მონაცემებით. - ↑ Gordon and Dawes 2004, pp. 73–75. - ↑ Goebel, Greg. სუხოი სუ-25 „Frogfoot“. vectorsite.net, 1 სექტემბერი, 2007. რესურსები ინტერნეტში [რედაქტირება] - თბილავიამშენის ოფიციალური ვებ-გვერდი - ულან-უდეს საავიაციო ქარხნის ვებ-გვერდი - სუ-25K Sukhoi.org-ზე - სუ-25 GlobalSecurity.org-ზე - სუ-25-ის ანალიზი რუსეთის შეიარაღებული ძალებში - სუ-25 Airforce-Technology.com-ზე


text: სკეიტბორდი სკეიტ ბორდი (ინგლ. Skate Board - სასრიალო ფიცარი) – ოთხბორბლიანი ფიცარი. შეიქმნა 1950–იან წლებში კალიფორნიაში. 1960იან წლებში დაიწყო მისი მასობრივი გაყიდვა აშშს ტერიტორიაზე. გარდა გასართობისა, სკეიტბორდს ასევე ექსტრემალური დატვირთვა გააჩნია. იგი ითვლება ქუჩურ სპორტად და მიმდევართა დიდი რაოდენობით გამოირჩევა. სკეიტბორდის ნაწილები[რედაქტირება] დაფა (ინგლ. Deck) — აქვს ოთხი ნახვრეტი ერთ მხარეს და მეორე მხარესაც ოთხი. ნახვრეტებში მოთავსებულია ჭანჭიკები რომლითაც დაფაზე მიმაგრებულია გორგოლაჭები. დაფა დამზადებულია ხისგან, ხშირად ნეკერჩხალისაგან და ლამინირებულია. ხშირად სკეიდბორდის დაფას ამზადებენ ისეთი მასალისაგან, რომელიც ადვილად არ ტყდება და ზიანდება, მაგალითად მინაბოჭკოსაგან, ან გამძლე პლასტმასისაგან. მჭიდი ქაღალდის ზოლი (ინგლ. Griptape) — თვითწებვადი ლენტი რომელიც აკრია დაფაზე. მისი ზედაპირი ხორკლიანია და აქვს კარგი მოჭიდება, რის გამოც მასზე ფეხი არ ცურავს და შესაძლლებელია უსაფრთხოდ სრიალი და ტრუკების კეთება. გორგოლაჭები (ინგლ. Truck) — გორგოლაჭები არის ის რითიც სკეიტბორდი დაგორავს. გორგოლაჭების სკეიტბორდის ერთ-ერთი მთავარი ატრიბუტია. მის გარეშეჩვენ ვერ დავიძრებით ადგილიდან. გორგოლაჭები დამზადებულია ხშირ შემთხვევაში რკინით. მას უშვებს უამრავი ცნობილი კომპანია Independent, Thunder, Krux, Tensor, Venture, Speed Demons და სხვა. საკისარი (ინგლ. Bearings) — სწორედ მასზეა დამოკიდებული სკეიტბორდის სიჩქარე. რაც უფრო კარგი ხარისხის აყენია, მით უფრო სწრაფია. იგი დამზადებულია მეტალისაგან. მასში მოთავსებულია პატარა ბურთულები რომელიც მოძრაობს. საკისარი მოთავსებულია ბორბლის შუაში, ცენტრში.


თამაში ონლაინ ფლეშ თამაში პრინცესების "ponies უფასოდ. ნუ დაგავიწყდებათ შეფასება ამ თამაშის პრინცესების "ponies და გაუზიაროს ეს თამაში თქვენი საუკეთესო მეგობრები.


ლევან იზორიამ ბრიუსელში გამართულ ნატოს სამიტთან დაკავშირებით, პარლამენტში, გაერთიანებული კომიტეტების სხდომაზე ისაუბრა.


ადგილობრივი მედიის ინფორმაციით, გასული დღე-ღამის განმავლობაში რუსეთში კორონავირუსით კიდევ 6 852 ადამიანი დაინფიცირდა, დადასტურებული შემთხვევების რაოდენობამ კი 627 646-ს მიაღწია. სოფო კილაძეს მხარდაჭერა საქართველოში ავსტრიის ელჩმაც გამოუცხადა მორაგბეს ბრალი წაუყენეს, ბრალდებული დანაშაულს არ აღიარებს email spam კომენტარი ბათუმის სასპორტო სკოლამ ოქროს, ბრინჯაოს და ვერცხლის მედლები მოიპოვა ჩანაწერზე ปั้มไลค์ კომენტარი ევროკავშირშიც არიან სახელმწიფოები, რომლებმაც არ გაუხსნეს საზღვარი ევროკავშირის წევრ სხვა სახელმწიფოს ჩანაწერზე Casino Online Uang Asli კომენტარი “8 მარტის შეთანხმება იყო ქართული პოლიტიკური ძალების მიერ მიღწეული ისტორიული მნიშვნელობის წარმატება” – აშშ-ს საელჩოს განცხადება ჩანაწერზე qqbonus კომენტარი “8 მარტის შეთანხმება იყო ქართული პოლიტიკური ძალების მიერ მიღწეული ისტორიული მნიშვნელობის წარმატება” – აშშ-ს საელჩოს განცხადება ჩანაწერზე เบอร์มงคล კომენტარი ევროკავშირშიც არიან სახელმწიფოები, რომლებმაც არ გაუხსნეს საზღვარი ევროკავშირის წევრ სხვა სახელმწიფოს ჩანაწერზე


\tთუ 38.5-ზე მეტი გაქვთ სიცხე, აუცილებლად მიმართეთ ექიმს – რჩევები პაატა იმნაძისგან | Radio Fortuna - ოფიციალური ვებგვერდი თუ 38.5-ზე მეტი გაქვთ სიცხე, აუცილებლად მიმართეთ ექიმს – რჩევები პაატა იმნაძისგან ზამთრის სეზონის მოსვლასთან ერთად მოქალაქეებში გრიპი და გაციება მატულობს. დაავადებათა კონტროლის ეროვნული ცენტრის ხელმძღვანელი, პაატა იმნაძე, “ფორტუნასთან” ვირუსებისგან თავის დაცვის ორ ძირითად გზაზე – ხელების ხშირ დაბანასა და გრიპის საწინააღმდეგო ვაქცინაციის პროგრამაში ჩართვაზე საუბრობს. როგორ უნდა დავიცვათ თავი და პატარები გრიპებისა და სხვადასხვა სახის ვირუსებისგან? “ფორტუნას” მკითხველს რჩევებს პაატა იმნაძე აძლევს. – საბედნიეროდ, გრიპის ვირუსის ცირკულაცია ჯერჯერობით ქვეყანაში დაფიქსირებული არ არის. რა თქმა უნდა, ვირუსები ნელ-ნელა ვრცელდება და რაც უფრო აცივდება, ეს ვირუსებიც მოიმატებს, მაგრამ გრიპის ვირუსი ჯერჯერობით ქვეყანაში გამოჩენილი არ არის. ახლა, სეზონის დაწყებისას, ცირკულირებს იმუნოვირუსები, კორონავირუსები, რესპირატორულ-სენსიტიური ვირუსები, რომელიც ბოლო კვირაში გამოჩნდა, ასევე, ადენოვირუსებიც. რეალურად, ეს ყველა ის ვირუსია, რომელსაც ჩვენ გაციებას ვუწოდებთ. – ჩამოთვლილ ვირუსებს რაიმე დამახასიათებელი ან განსხვავებული სიმპტომები აქვთ? – ეს შეიძლება იყოს ტემპერატურის მომატება, ხველა, სურდო, ყელის ტკივილი. აღნიშნული ვირუსები ადამიანის ორგანიზმში საშუალოდ 1 კვირის განმავლობაში რჩება. ყველა ჩამოთვლილთაგან, გრიპი განსხვავდება იმით, რომ უეცრად იწყება, მაღალი ტემპერატურით, დამტვრეულობის შეგრძნება აქვს ადამიანს. მთავარი არის ის, რომ თუკი ბავშვს სიცხე 38.5-ზე მეტი აქვს ერთი დღე მაინც, აუცილებლად მიმართეთ ექიმს. მოზრდილებს იგივე ტეპერატურა თუ 3 დღის განმავლობაში შეუნარჩუნდათ, ამ შემთხვევაშიც ექიმს უნდა მიმართონ. დაუყოვნებლივ უნდა მიმართოთ ექიმს, თუ გაქვთ სუნთქვის გაძნელება, ბავშვს შეიძლება ცხვირ-ტუჩიც გაულურჯდეთ, ასევე, თუ აქვთ, ჩირქოვანი ან სისხლიანი ნახველი. – როგორ ავირიდოთ აღნიშნული ვირუსები თავიდან? – გრიპის და გაციების თავიდან ასაცილებლად ყველაზე მარტივია, რომ რაც შეიძლება ხშირად დავიბანოთ ხელი. გარდა ამისა, ავადმყოფი უნდა დარჩეს სახლში იმიტომ, რომ გრიპს სწორედ ისინი ავრცელებენ. ზოგადად, გრიპისგან თავის დაცვა მხოლოდ ვაქცინაციის გზით შეიძლება. საქართველოში წელს სახელმწიფო პროგრამით 30 ათასი ადამიანი აიცრა, ეს პროგრამა ახლაც გრძელდება. პაატა იმნაძე "ფორტუნას" თემები გაციება [request] => SELECT SQL_CALC_FOUND_ROWS mob1n_posts.ID FROM mob1n_posts LEFT JOIN mob1n_term_relationships ON (mob1n_posts.ID = mob1n_term_relationships.object_id) WHERE 1=1 AND mob1n_posts.ID NOT IN (194594) AND ( mob1n_term_relationships.term_taxonomy_id IN (4179,21099,16375) [query_vars_hash:WP_Query:private] => b4b9ace344f17b2a34cd1d1e21b6015f


"ძალიან მიყვარდა... მიმატოვა... კედელზე შემახეთქა..." - მაია ასათიანის ყველაზე გულახდილი და პირადი "პროფილი"


text: საკუთარი სახელი რუბინშტეინი შეიძლება აღნიშნავდეს ერთ-ერთ შემდეგ პიროვნებათაგანს: ანტონ რუბინშტეინი - რუსი პიანისტი, კომპოზიტორი, დირიჟორი, პედაგოგი და საზოგადო მოღვაწე არტურ რუბინშტეინი - პოლონელი პიანისტი მარკ რუბინშტეინი - საბჭოთა გეოლოგი ნიკოლოზ რუბინშტეინი - რუსი პიანისტი, დირიჟორი, პედაგოგი და საზოგადო მოღვაწე სერგეი რუბინშტეინი - საბჭოთა ფსიქოლოგი